title: Udomljan piiri

text: Suurimmat joet ovat Msta ja Sježa. Piirin kautta kulkee Bologojen ja Sonkovon välinen rautatie. Tärkein tuotantolaitos on Udomlja-järven rannalla sijaitseva Kalininin ydinvoimala.


title: Marguerite Nicolas

text: Marguerite Crépin (o.s. Nicolas, s. 4. kesäkuuta 1916) on entinen ranskalainen korkeushyppääjä.


title: Marguerite Nicolas

text: Marguerite Nicolas sijoittui Berliinin 1936 olympialaisissa korkeushypyssä neljänneksi tuloksella 158 cm. Tuo tulos säilyi Ranskan ennätyksenä kymmenen vuotta kunnes Anne-Marie Colchen hyppäsi kaksi senttimetriä korkeammalle. Ranskan mestaruuden Nicolas voitti vuosina 1935–1938. Hän edusti Paris UC -seuraa.


title: Bologojen piiri

text: Bologojen piiri () on paikallinen itsehallintoalue Tverin alueen pohjoisosassa Venäjällä. Vuonna 1927 perustetun piirin pinta-ala on 2 281 neliökilometriä. Asukkaita on 39 600 henkeä (vuonna 2009).


title: Bologojen piiri

text: Piirin hallinnollinen keskus on Bologojen kaupunki. Lisäksi siihen kuuluu Kuženkinon taajama ja 9 maalaiskuntaa:


title: Bologojen piiri

text: Seudulla virtaavat Msta- ja Berezaika-joet. Suurimmat järvet ovat Kaftino ja Piros. Piirin kautta kulkee Moskovan ja Pietarin välinen päärata sekä M 10-valtatie. Bologoje on tärkeä rautatiesolmu, jossa pääradan kanssa risteytyvät Sonkovoon, Pihkovaan ja Velikije Lukiin johtavat radat. Maatalous on keskittynyt maidon ja lihan tuotantoon.


title: Charles-Line Scaron

text: Charles-Line Scaron (s. 22. huhtikuuta 1962 François, Martinique) on entinen ranskalainen korkeushyppääjä.


title: Charles-Line Scaron

text: Scaron sivusi kesäkuussa 1982 Lausannessa Marie-Christine Deboursen nimissä ollutta korkeushypyn Ranskan ennätystä 188 cm ja paransi sitä samassa kilpailussa tulokseen 190 cm. Se jäi hänen uransa parhaaksi tulokseksi. Ennätyksen hän menetti kesäkuussa 1983 Maryse Éwanjé-Épéelle. Seuratasolla hän edusti Club Franciscainia.


title: Donna (yhtye)

text: Donna oli Virroilta kotoisin ollut suomalainen rock-yhtye, jonka alkumuotona voidaan pitää mm. Taste ja Groundhogs-tyylistä musiikkia soittanutta heavytrioa, jonka muodostivat kitaristi Petteri Salminen, basisti Lasse Raja ja rumpali Paavo Kaihola. Myöhemmin mukaan liittyi kitaristi Jari Yliaho ja Salmisen lähdettyä opiskelemaan ja soittamaan Juicen yhtyeeseen hänen tilalleen tuli kitaristiksi Tapio Manninen. Syksyllä 1976 Rajan lähdettyä armeijaan tuuraajaksi otettiin Halipat Sui-yhtyeestä Vesa Reijonen. 1979 Yliaho siirtyi Juice Leskisen palvelukseen ja vuonna 1980 pianistina jonkin aikaa vuonna 1979 yhtyeessä soittanut Ila Loueranta siirtyi niin ikään Juice Leskisen Slam-kokoonpanoon. Kaihola soitti Donnassa vuoteen 1979, kunnes yhtye hajosi.


title: Donna (yhtye)

text: Yhtyeeseen kuului eri aikoina useitakin mm. Juice Leskisen ja Mikko Alatalon kanssa soittaneita muusikoita kuten mainitut Petteri Salminen, Jari Yliaho, Tapio Manninen, sekä Ila Loueranta. Yhtyettä nimitettiinkin joskus leikillisesti "Juicen farmibändiksi".


title: Donna (yhtye)

text:
Yhtye tuli laajemmin tunnetuksi voitettuaan rockin SM-kilpailut Kulttuuritalolla Helsingissä 15. joulukuuta 1975. Kokoonpanossa soittivat tällöin Jari Yliaho kitara ja laulu, Tapio Manninen kitara, Lasse Raja basso ja Paavo Kaihola rummut.
Yhtye sai voiton myötä levytyssopimuksen Love Recordsin kanssa. Se teki vain yhden singlen "Muinainen kaunotar / Epilogi" ("Love Records LRS 2136") 1976, tuottajana toimi Måsse Groundstroem. Molemmat ovat omia sävellyksiä 29- vuotiaana kuolleen Kimmo Koskimaan runokokoelmasta "Hukkaperän lauluja". "Muinaista kaunotarta" pidetään ensimmäisenä suomalaisena reggae -tyylisenä levytettynä kappaleena.
Kaihola ja Yliaho sekä basisti-laulaja Jari Loisa perustivat myöhemmin Siberia-yhtyeen.


title: Dornier Do X

text: Dornier Do X oli Dornierin valmistama aikanaan maailman suurin, painavin ja voimakkain lentovene. Koneen suunnitteluun meni suunnittelijalta, Claude Dornierilta, 7 vuotta ja ensimmäisen koneen rakentamiseen 2 vuotta . Suunnitteluaikana koneesta rakennettiin 1:1-kokoinen puinen malli varsinaisesta metallisesta koneesta. Se oli ensimmäinen laatuaan.


title: Dornier Do X

text: Dornier Do X:llä oli duralumiinista tehty runko, siivet oli tehty teräsvahvisteisesta duralumiinikehikosta ja vahvasta kankaasta joka oli pinnoitettu alumiinimaalilla. Alun perin koneen voimanlähteenä oli kaksitoista 525 hevosvoiman Siemens Jupiter tähtimoottoria (6 veti, 6 työnsi). Koneen moottorit kuitenkin ylikuumentuivat testilennoilla, ja moottorit vaihdettiin kahteentoista 610 hevosvoiman vesijäähdytteisiin Curtiss Conqueror 12-sylinterisiin mäntämoottoreihin. Kuitenkin se pääsi matkalla ainoastaan 500 m:n korkeuteen, mikä oli tarpeellista Atlantin ylityksissä. Kone oli suunniteltu kuljettamaan pitkillä matkoilla 66 ja lyhyemmillä sata matkustajaa. Loistelias majoitus muistutti linjalaivojen loisteliaisuuksia. Pääkannella oli tupakointisalonki, ruokailuhuone ja penkit 66 matkustajalle. Penkeistä sai sängyt yölentoa varten. Matkustajatilojen takaosassa oli täysin sähköinen keittiö, WC:t ja matkatavaratilat. Ohjaamo, navigaatiotilat, koneiden tarkkailuhuone ja radiohuoneet olivat yläkannella. Alimmalla kannella oli polttoainetankit ja yhdeksän vesitiivistä osastoa.


title: Dornier Do X

text:
Dornier Do X:n valmistuttua se laskettiin vesille ensimmäiselle testilennolleen 12.heinäkuuta 1929. 21. lokakuuta kone kuljetti testinä 169 ihmistä, joista 150 oli matkustajia (pääasiallisesti konetta rakentaneita työläisiä ja heidän perheenjäseniään sekä harvoja lehtimiehiä) ja 10 miehistön jäsentä sekä 9 eräänlaista "salamatkustajaa". Lento rikkoi maailmanennätyksen kyydissä olleiden ihmisten määrällä. Ennätys pysyi Do X:llä 15 vuotta. Kone otti vauhtia 50 sekuntia ennen hidasta nousua ainoastaan 200 metrin korkeuteen. Koneen koosta johtuen, aina kun konetta kaarsi vasemmalle tai oikealle, matkustajia pyydettiin kasaantumaan joukkioksi aina vain toiselle puolelle jotta käännösten teko helpottuisi. Se lensi 40 minuuttia täyttä vauhtia (170 km/h) ennen laskeutumistaan Bodenjärveen.
Do X nousi ilmaan Friedrichshafenista Saksasta 3. marraskuuta 1930 ohjaajanaan Friedrich Christiansen, aloittaen transatlanttisen testilennon. Do X:n reitti kulki Alankomaihin, Isoon-Britanniaan, Ranskaan, Espanjaan ja Portugaliin. Matka katkesi Lissaboniin 29. marraskuuta 1930, kun siiven päällystekangas teki kontaktin kuuman pakokaasuputken kanssa aiheuttaen tulipalon joka tuhosi suuren osan toisesta siivestä. Kuuden viikon odotuksen Lissabonin satamassa jälkeen kun uudet osat vaihdettiin tuhoutuneiden tilalle, Do X jatkoi matkaansa pitkin länsi-Afrikan rannikkoa ylittäen Atlantin Etelä-Amerikkaan (missä miehistö vastaanotettiin sankareina paikallisissa saksalaisissa yhteisöissä). Do X jatkoi pohjoiseen Yhdysvaltoihin New Yorkiin 27. elokuuta 1931. Siellä kone ja miehistö olivat seuraavat yhdeksän kuukautta koska koneen moottorit tarkastettiin ja huollettiin.


title: Dornier Do X

text: Paluumatka alkoi 21. toukokuuta 1932 New Yorkista jatkuen Newfoundlandiin ja sieltä Azoreille ja lopulta Berliiniin 24. toukokuuta jolloin kone oli saanut suosionosoitusta noin 200 000 ihmiseltä.


title: Gunnar Lindqvist

text: Gunnar Isak Lindqvist () oli suomalainen jääkärivääpeli ja Viron armeijan yliluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä rykmentin viestiupseerina ja Viron vapaussotaan pataljoonan komentajana. Hän palveli elämänsä aikana kolmen valtion armeijoita ja oli kuuden sodan veteraani. 1930- ja 1940-luvuilla Lindqvist toimi useissa kansallissosialistisissa pienryhmissä.


title: Gunnar Lindqvist

text: Lindqvist vanhemmat olivat kääntäjä ja lehtimies Rafael Lindqvist sekä Olga Ivanoff. Hänet vihittiin avioliittoon ensimmäisen kerran vuonna 1927 Austra Waitin kanssa ja toisen kerran Hilja Helmi Toikanderin kanssa. Lindqvist kävi viidennen luokan Helsingin ruotsalaisessa normaalilyseossa.


title: Gunnar Lindqvist

text: Lindqvist liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 10. lokakuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, missä hän haavoittui 7. tammikuuta 1917.


title: Gunnar Lindqvist

text: Lindqvist astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan viestiupseeriksi 2. Jääkäriprikaatin esikuntaan. Hän otti osaa sisällissodan taisteluihin Viipurissa.


title: Gunnar Lindqvist

text: Lindqvist palveli sisällissodan jälkeen lähettiupseerina 2. Divisioonan esikunnassa. Armeijasta hän erosi 22. lokakuuta 1918 vain lähteäkseen Viron vapaussotaan. Hän liittyi tammikuussa vuonna 1919 Viron armeijan Panssarijunadivisioonan suomalaiseen pataljoonaan, missä hän toimi pataljoonan adjutanttina ja myöhemmin samaisen pataljoonan komentajana. Hän otti osaa Viron vapaussodan taisteluihin etelärintamalla muun muassa Mustjoella, Menzenissä (Möniste) ja Rosenhofissa (Vana Roosa).


title: Gunnar Lindqvist

text: Viron armeijasta hän erosi kesäkuun alussa vuonna 1919 ja liittyi sen jälkeen elokuussa samana vuonna Mitaussa yliluutnantin vakanssilla Rüdiger von der Goltzin Rautaiseen divisioonaan. Hän toimi aluksi yliluutnantti Bodenin pataljoonan 2. komppanian päällikkönä ja myöhemmin pataljoonan ase- ja lähettiupseerina. Hän osallistui Rautaisen divisioonan riveissä taisteluihin muun muassa Varkalissa, Pinkenhofissa, Annenhofissa ja Kalnzemissa. Lindqvist toimi divisioonan kuormastoa divisioonan peräytyessä Mitausta Muravjevoon. Hän siirtyi myöhemmin Rautaisen divisioonan mukana Stettiniin, missä joukot hajotettiin. Divisioonan hajottamisen jälkeen Lindqvist jäi Stettiniin ja perusti sinne vuonna 1920 välitysliikkeen ja toimi sen johtajana vuoteen 1927 saakka, jolloin hän palasi takaisin Suomeen ja työskenteli sen jälkeen Helsinkiin perustamansa huolintaliikkeen johtajana vuoteen 1931 saakka. Myöhemmin hän toimi muun muassa vuosina 1936 – 1938 Automaattiteollisuus oy:n konttoripäällikkönä ja 1. toukokuuta 1938 alkaen Frihet och Rätt -lehden vastaavana toimittajana vuoteen 1944 saakka.


title: Gunnar Lindqvist

text: Lindqvist osallistui talvisotaan talousupseerina Täydennyspataljoonassa ja myöhemmin huoltopäällikkönä Jalkaväenkoulutuskeskus 7:ssä. Jatkosodan puhjettua hänet komennettiin Helsingin sotilasläänin esikuntaan huoltoupseeriksi, mistä hänet siirrettiin Päämajaan adjutantiksi. Päämajasta hänet siirrettiin Lounais-Hämeen suojeluskuntapiirin esikuntaan huoltopäällikön apulaiseksi. Vuonna 1942 hänet siirrettiin väestönsuojelutehtäviin ollen tehtävissä sodan loppuun saakka.


title: Gunnar Lindqvist

text: Lindqvist oli ollut 1930-luvulta alkaen merkittävä vaikuttaja Suomen kansallissosialistien piireissä ja hänellä oli hyvät suhteet natsi-Saksan tiedusteluelimiin. Hän toimi syksyllä 1940 perustetun Suomen ruotsinkielisen natsijärjestön Samfundet Folkgemenskapin sihteerinä ja tosiasiallisena johtajana. Hän oli myös värväämässä suomalaisia vapaaehtoiseen Waffen-SS-pataljoonaan ja toimi 1942 niin ikään kansallissosialistista ideologiaa edustaneen Siniristi-järjestön varapuheenjohtajana. Suomen katkaistua suhteensa Saksaan 2. syyskuuta 1944 Lindqvist kuului niihin kahdeksaan vaarallisen saksalaismielisenä pidettyyn henkilöön, jotka Valtiollinen poliisi vangitsi välittömästi turvasäilöön. Hänet vapautettiin parin viikon kuluttua sillä ehdolla, ettei hän poistuisi kotipaikkakunnakseen määrätystä Kärkölästä. Hän kuitenkin pakeni vielä syyskuun aikana tarkoituksenaan päästä Saksaan, mutta jäi kiinni Ruotsissa ja joutui siellä internoiduksi.


title: Gunnar Lindqvist

text: Lindqvist eli sotien jälkeen internoituna Ruotsissa vuoteen 1946 saakka. Vuodesta 1946 lähtien hän toimi kirjanpitäjä Uumajan höyrypanimossa vuoteen 1947 saakka, jolloin hän siirtyi toimittajaksi Umeåbladetin palvelukseen ja oli tehtävässä vuoteen 1948 saakka. Umeåbladetilta hän siirtyi Nord-Sverige lehden palvelukseen Sollefteåhon ja oli yrityksen palkollisena vuoteen 1952 saakka, jolloin hän siirtyi toimituspäälliköksi Örnsköldsvik-Posteniin ja oli tehtävässä vuoteen 1956 saakka. Vuonna 1956 hän siirtyi toimitussihteeriksi Åland-lehteen, missä tehtävässä hän toimi aina vuoteen 1962 saakka, jolloin hän siirtyi Ålands Turistföreningin Pr-mieheksi.


title: Olavi Lahtinen

text: Olavi Lahtinen () oli suomalainen jalkapalloilija ja koripalloilija.


title: Olavi Lahtinen

text: Jalkapallossa Lahtinen pelasi välihyökkääjänä Helsingin Jalkapalloklubissa 1948–1958 ja Helsingin Palloseurassa 1959–1961. Hän voitti yhden SM-hopean ja yhden SM-pronssin HJK:ssa. Lahtinen pelasi urallaan 153 pääsarjaottelua, joissa hän teki 55 maalia. Maajoukkueeseen Lahtinen valittiin ensimmäisen kerran 1953. Hän pelasi yhteensä 28 maaottelua ja teki niissä seitsemän maalia.


title: Olavi Lahtinen

text: Koripallossa Lahtinen edusti Panttereita ja sen edeltäjää, HOK-Veikkoja. Hän voitti seurassa kahdeksan Suomen mestaruutta vuosina 1949–1956. Lahtinen pelasi myös maajoukkueessa 9 ottelua ja oli mukana Suomen joukkueessa Helsingin olympialaisissa.


title: Heikki Väänänen (kirkonrakentaja)

text: Heikki Väänänen eli Karahka-Väänänen (s. 8. heinäkuuta 1724, Ylikiiminki - 2. toukokuuta 1789 Ylikiiminki) oli suomalainen kirkonrakentaja. Väänänen johti muun muassa vuonna 1764 rakennetun Utajärven kirkon ja kellotapulin rakennustöitä. Karahkan kylästä kotoisin ollut talollinen oli erikoistunut eritoten kirkkojen kellotapuleiden rakentamiseen.


title: Heikki Väänänen (kirkonrakentaja)

text: Väänäsen vanhemmat olivat talollinen Tapani Väänänen ja Reeta Hiltunen Ylikiimingin Karahkan kylän Väänälän talosta. Hän oli Kiiminkijoen varteen 1500-luvun puolivälissä asettuneiden savolaisten uudisasukkaiden jälkeläinen. Väänänen hallitsi kotitaloaan yhdessä veljiensä kanssa, minkä takia hän saattoi olla pitkäänkin muualla rakennustöissä.


title: Heikki Väänänen (kirkonrakentaja)

text: Väänänen toimi kirkkoväärtinä vuodesta 1756. Hänen puolisonsa vuodesta 1752 oli Margareta Jaakontytär Suorsa (1727-1796).


title: Heikki Väänänen (kirkonrakentaja)

text: Aluksi Väänänen toimi kirvesmiehenä, mutta oman kotiseurakunnan saarnatuvan peruskorjaus 1748-1749 lienee ollut hänen vastuullaan. Haukiputaan kirkon kellotapulin rakentamisen yhteydessä 1751 hänet mainitaan jo pykynä eli rakennusmestarina. Tästä urkeni kolmisenkymmentä vuotta kestänyt ura, jonka aikana Väänäsen lasketaan rakentaneen toistakymmentä kellotapulia ja yhden eli Utajärven kirkon. Lars Pettersson pitää häntä myös Kuivaniemen vanhan kirkon rakentajana eikä Jaakko Suonperää. Väänäsen johdolla tehtiin myös kirkkorakennusten korjaustöitä.


title: Heikki Väänänen (kirkonrakentaja)

text: Väänäsen rakentamat tapulit olivat pohjalaismallisia ja kolmikerroksisia. Alinna oli neliömäinen läpikuljettava pohjakerros, joka muodosti kirkkopihan tuloväylän, sen päällä kapeampi neliömäinen kellohuone ja ylinnä kahdeksankulmainen lanterniini. Hänet tunnetaan myös tapuleiden kaarevista katto-osista, sisäänkäynneistä ja kelloaukoista. Tapuleihin mahtui yleensä kolme suurta kelloa.


title: Lännenkylmänkukka

text: Lännenkylmänkukka eli ketokylmänkukka eli tarhakylmänkukka ("Pulsatilla vulgaris", aikaisemmin "Anemone pulsatilla") on Euroopassa tavattava kylmänkukkalaji. Suomesta laji hävisi, mutta nykyään sitä tavataan eteläisessä ulkosaaristossa Örön saarella.


title: Lännenkylmänkukka

text: Monivuotinen lännenkylmänkukka on heikosti mätästävä ja kasvaa kukkimisaikana 10–20 senttimetriä korkeaksi. Aluslehdet kasvavat kukinnan aikana ja lakastuvat syksyllä. Kohenevien lehtien ruoti on 3–15 cm pitkä. Lehtilapa on jopa yli 10 cm leveä ja kerrotusti pariliuskainen. Liuskat ovat hyvin kapeita. Varsilehdet kasvavat varren tyvestä yhdiskasvuisena suorana kiehkurana. Kooltaan ne ovat 2–5 cm pitkiä, valkokarvaisia ja liuskat ovat kärkiosistaan niukkaliuskaisia. Yksittäinen kukka on tavallisesti alla 10 cm:n pituisen kukkaperän päässä, mutta hedelmävaiheessa kukkaperä kasvaa jopa 25 cm pitkäksi. Kukan kehä on teriömäinen ja siinä on kuusi kehälehteä. Kehälehdet ovat 1,5–4 cm pitkiä, kaikki saman levyisiä ja väriltään sinisiä tai violetinsinisiä. Kehälehtien ulkopinta on valkokarvainen. Lännenkylmäkukka kukkii aikaisin keväällä. Hedelmistö koostuu noin 3 mm pitkistä pähkylöistä, joilla on 2–5 cm pitkä ota. Muiden kylmänkukkalajien tapaan myös lännenkylmänkukka on myrkyllinen kasvi.


title: Lännenkylmänkukka

text: Lännenkylmänkukka on monirotuinen ja siitä tunnetaan monia alalajeja. Esimerkiksi Ruotsissa tavataan nimirodun tarhakylmänkukan (ssp. "vulgaris") lisäksi gotlanninkylmänkukkaa (ssp. "gotlandica").


title: Lännenkylmänkukka

text: Lännenkylmänkukka muistuttaa suuresti hämeenkylmänkukkaa ("P. patens") sekä myös etelänkylmänkukkaa ("P. pratensis"), jonka kanssa se voi myös risteytyä. Lajin tiedetään risteytyneen myös kangasvuokon ("P. vernalis") kanssa.


title: Lännenkylmänkukka

text: Lännenkylmänkukkaa tavataan ainoastaan Euroopassa. Sitä kasvaa Itä-Ranskasta Unkariin ja Länsi-Ukrainaan ulottuvalla alueella. Etelässä levinneisyysalue rajoittuu Alppeihin ja Pohjois-Balkanille, pohjoisessa Saksaan, Puolaan, Tanskaan ja Ruotsiin. Lajia kasvaa myös Keski-Englannissa. Lännenkylmänkukka on Euroopassa hävinnyt monilta esiintymisalueiltaan. Suomessa lännenkylmänkukkaa tiedettiin kasvaneen vain yhdessä paikassa: Salon Kavilannummella. Tästä pienestä esiintymästä viimeinen havainto oli vuodelta 1938. Laji ilmeisesti hävisi keräilyn, pihoihin siirron sekä metsittymisen takia. Ensimmäiset maininnat Kavilannummen esiintymispaikasta ovat jo 1770-luvulta. Lännenkylmänkukka lienee ollut Suomessa muinaistulokas. Nykyään laji on levinnyt uudelleen Suomeen ja sen nykyinen ainoa kasvupaikka on Örön saarella.


title: Lännenkylmänkukka

text: Salon esiintymispaikassaan lännenkylmänkukka kasvoi hiekkapohjaisella mäntykankaalla pienellä aukiolla kärrytien varressa. Suomea lähimmät nykyiset kasvupaikat Ruotsissa ovat kuivia törmiä, laidunniittyjä ja hiekkaisia rantoja.


title: Sundance Kid

text: Sundance Kid (1867 Pennsylvania – 1908 San Vincente, Bolivia), oikealta nimeltään Harry Alonzo Longabaugh, oli pahamaineinen yhdysvaltalainen lainsuojaton.


title: Sundance Kid

text: Sundance Kid kuului Butch Cassidyn perustamaan Hurjaan joukkoon, joka oli rikollisryhmä.


title: Heikki Väänänen

text: Heikki Väänänen voi tarkoittaa ainakin seuraavia henkilöitä:


title: BLD

text: BLD voi tarkoittaa seuraavia:


title: Mikko Lagerspetz

text: Mikko Kari Lagerspetz (s. 23. helmikuuta 1963 Turku) on suomalainen yhteiskuntatieteilijä. Hän väitteli tohtoriksi Turun yliopistossa 1996 ja toimi sosiologian professorina Viron humanistisessa instituutissa 1997–2006. Vuodesta 2006 hän on ollut sosiologian professori Åbo Akademin taloudellis-yhteiskuntatieteellisessä tiedekunnassa. Hän on johtanut vuodesta 2005 myös Tallinnan yliopiston Kansalaisyhteiskunnan tutkimus- ja kehityskeskusta.


Command & Conquer: Red Alert 3: Uprising on jatko-osa Electronic Artsin pelille "". Peli julkaistiin 12.3.2009 PC:lle ja EA on ilmoittanut, että se on alustavasti saatavilla vain suoralatauksena. Peli ei vaadi Red Alert 3:sta toimiakseen.


title: Command & Conquer: Red Alert 3: Uprising

text: Pelissä on mukana neljä uutta kampanjaa. Pelin tarina jatkuu siitä, mihin Liittoutuneiden kampanja päättyi Red Alert 3:ssa. Kolme ensimmäistä kampanjaa käsittelee jälkitapahtumia kaikkien kolmen puolueen näkökulmasta. Neljäs kampanja on kaikkein erikoisin, sillä se käsittelee Nousevan Auringon Imperiumin salaperäisen psionisen kommandon, Yuriko Omegan, syntyä. Peli esittelee myös uudenlaisen pelimuodon: Commander's Challenge. Jokainen puolue saa myös uusia yksiköitä, ja pelin näyttelijäkaarti kasvaa edelleen.


text: Sodan jälkeisessä Neuvostoliitossa on rakenteilla vastarintaliike Liittoutuneita vastaan. Pelaaja toimii komentajana tässä liikkeessä. Ensin hän lähtee pelastamaan kaapattuja neuvostoliittolaisia huipputiedemiehiä Romaniasta. Käy ilmi, että tiedemiehet eivät ole liittoutuneiden hallussa vaan FutureTech Inc:n. Tästä saadan selville että yhtiöllä on salainen tutkimuslaitos Murmanskissa. Pelaaja lähtee tutkimaan sitä ja tuhoaa sen. Myöhemmin selviää, että yhtiöllä on yksi laitos Yucatanilla. Pelaaja tuhoaa tämänkin laitoksen ja saa selville, että FutureTech on rakentamassa uudenlaista laitetta, Sigma Harmonisoijaa, joka kykenee pysäyttämään ajan. Tämä rakennusprojekti on pysynyt täysin salassa koko maailmalta, ja kun pelaaja saa sen tuhottua, totuus tulee esiin, ja FutureTech on tämän jälkeen vaikeuksissa.


text: Liittoutuneiden kampanjassa pelaaja ottaa komentajan roolin, joka hänellä oli Red Alert 3:ssa. Vaikka sota Nousevan Auringon keisarikuntaa vastaan olikin päättynyt, Japanissa oli käynnissä täysi kapinointi. Liittoutuneet tekevät yhteistyötä kruununprinssi Tatsun kanssa saadakseen tämän loppumaan. Voitettuaan kapinalliskomentajat Tatsu onnittelee pelaajaa, mutta kääntyy tätä vastaan. Tatsu ei kuitenkaan onnistu kukistamaan pelaajaa, vaan joutuu nöyrtymään. Japanissa on asiat taas kohdallaan.


text: Vaikka sota liittoutuneita vastaan on loppunut, keisarikunta ei hyväksy liittoutuneiden miehitystä. Samalla Neuvostoliittolaiset lähestyvät uhkaavasti kohti Japania. Tatsu lähettää pelaajan puolustamaan Japania heidän hyökkäyksiltä. Torjuttuaan neuvostojoukot Tatsu lähettää pelaajan Vladivostokiin hoitelemaan neuvostoliiton komentajia, jotka olivat vastuussa hyökkäyksistä. Liittoutuneet yrittävät estää tämän, mutta keisarikunnan joukot torjuvat heidät. Voitettuaan neuvostokomentajat Tatsu onnittelee pelaajaa ja Nousevan Auringon keisarikunta on ottanut ensimmäiset askeleet kohti uutta tulevaisuutta.


text: Kampanja käy läpi Nousevan Auringon Imperiumin psionisen kommandon, Yuriko Omegan, elämänvaiheita. Ensin kerrotaan, kuinka hän syntyi ja miten hänestä tuli tällainen. Sitten kerrotaan, kuinka hänet vangittiin Imperiumin kukistumisen jälkeen ja kuinka hän pakeni vankileiristä tuhottuaan sen täysin. Sitten hän palasi takaisin pelastamaan sisartaan, joka lopulta petti hänet. Voitettuaan hänet Yurikon mieli tuntui olevan helpottunut. Kampanjassa on täysin erilaiset kontrollit tavalliseen pelaamiseen verrattuna. Esim. karttanäyttö puuttuu ja pelaaja hallitsee vain Yurikoa ja hänen kykyjään. Kamera liikkuu myös Yurikon mukana.


text: Commander's Challenge on uudenlainen pelimuoto, joka vähän muistuttaa issa olevaa pelimuotoa General's Challenge. Pelaaja käy läpi 50 erilaista tehtävää, jossa jokaisessa on jonkinlainen erikoisolosuhde, joka vaikuttaa tehtävän peluuseen, esim. yhdessä tehtävässä taivaalta putoaa satelliittiromua loputtomiin. Pelaajalla on käytössään kaikki kolme puoluetta, mutta hän voi käyttää vain yhtä puoluetta tehtävässä, ellei tehtävässä ole erikoisolosuhdetta, joka antaa mahdollisuuden kaikkiin puolueisiin tehtävissä. Aluksi pelaajalla on käytössä vain perusyksiköt, mutta suoritettuaan tehtävän pelaaja saa uusia yksiköitä käyttöönsä.


title: Howie Meeker

text: Howard William "Howie" Meeker (4. marraskuuta 1923 Kitchener, Ontario) on entinen kanadalainen jääkiekkoilija sekä jääkiekkovalmentaja, jonka pelipaikka oli oikea laitahyökkääjä. Hän toimi myös TV-selostajana.


title: Howie Meeker

text: Meekerin debyytti NHL:ssä viivästyi kahdella vuodella, kun hän palveli Kanadan armeijassa Toisessa maailmansodassa. Kaudella Meeker pelasi Torontossa 55 ottelua ja sai kauden päätteeksi parhaalle tulokkaalle annettavan Calder Memorial Trophyn. Kyseisellä kaudella Meeker teki tehot 27+18=45. Kausi oli hänen uransa paras maalien ja pisteiden merkeissä. Lisäksi hän teki viisi maalia yhdessä ottelussa Chicago Blackhawksia vastaan 8. tammikuuta 1947.


title: Howie Meeker

text: Urallaan Meeker pelasi 346 NHL-ottelua tehoin 83+102, voitti neljä Stanley Cupia vuosina 1947, 1948, 1949 sekä 1951 ja pelasi kolmesti ssa. Pudotuspeleissä hän teki 42 ottelussa tehot 6+9. Meeker myös valmensi Torontoa kaudella , mutta Toronto jäi NHL:ssä viidenneksi eikä näin ollen päässyt pudotuspeleihin. Meeker voitti vuonna 1955 AHL:n mestaruuden valmentajana. Hän valmensi Pittsburgh Hornetseja.


title: Howie Meeker

text: Vuonna 1998 Meeker voitti Foster Hewitt -palkinnon sekä valittiin Hockey Hall of Fameen.


title: Red Berenson

text: Red Berenson (s. 8. joulukuuta 1939 Regina, Saskatchewan) on kanadalainen entinen jääkiekkoilija, joka pelasi vuosina 1961–1978. Berenson oli pelipaikaltaan keskushyökkääjä. Berenson on toiminut St. Louis Bluesin ja Detroit Red Wingsin kapteenina. Hän voitti vuonna 1981 arvostetun Jack Adams Award -palkinnon.


title: Olympiakos BC

text: Olympiakos BC (kreik.: Κ.Α.Ε. Ολυμπιακός) on kreikkalainen koripalloseura. Se on osa suurta Olympiakos CFP-seuraa. Olympiakos on voittanut Euroliigan kolmesti, ja Kreikan mestaruuksia seuralla on kaksinumeroinen lukumäärä.


title: Olympiakos BC

text: Koripallojaosto perustettiin 6 vuotta seuran perustamisen jälkeen, vuonna 1931. Ensimmäinen Kreikan mestaruus tuli 1949 ja seuraavaa jouduttiin odottamaan 11 vuotta. Voiton myötä Olympiakos sai ensikertaa mahdollisuuden osallistua kansainväliseen koripallosarjaan.


title: Olympiakos BC

text: Seuraava mestaruus tuli vasta vuonna 1976 ja samalla Olympiakos osallistui Euroopan Cup-voittajien Cupiin ja voitti Kreikan cupin. Vuonna 1979 Olympiakos ylsi seurajokkueiden Euroopan-mestaruuskilpailuissa kuuden parhaan joukkoon.


title: Olympiakos BC

text: 1980-luvulla joukkue voitti ainoastaan yhden Kreikan Cupin, mutta 1990-luku oli Olympiakosin hallintaa. Tällöin seura voitti viisi perättäistä Kreikan mestaruutta vuosina 1993–1997. Kreikan cupin voittoja tuli kaksi, ja menestys huipentui vuonna 1997 voitettuun Euroopan mestaruuteen. Samalla seura voitti arvostetun tripla-mestaruuden eli maansa mestaruuden, cupin ja Euroliigan.


title: Olympiakos BC

text: 2000-luvulla Panathinaikos BC on noussut Kreikan menestyksekkäimmäksi seuraksi. Olympiakos on onnistunut voittamaan Kreikan cupin ainoastaan kertaalleen vuonna 2002. Euroliigassa joukkue ei ole päässyt kuin kahdeksan parhaan joukkoon, mutta kaudella 2008–2009 joukkue pääsi Final Fouriin ensimmäisen kerran vuoden 1999 jälkeen. Rikkaiden Angelopoulosin veljesten siirtyminen seuran omistajiksi on mahdollistanut korkeat palkat pelaajille, esimerkiksi Josh Childressille ja Theodoros Papaloukasille. Pekingin vuoden 2008 kesäolympialaisten aikaan seura osoitti kiinnostusta LeBron Jamesia ja Kobe Bryantia kohtaan.Peace and Friendship Stadium, (tunnetaan myös nimellä Stadio Erinis & Filias eli SEF) on Kreikan toiseksi suurin urheiluhalli. 14 776 katsojan kapasiteetilla se jää Athens Olympic Indoor Hallin lukemista muutaman tuhannen paikan verran. Vuonna 1985 avattu areena palveli Ateenan olympialaisissa lentopallon näyttämönä. Koripallossa siellä on myös pelattu vuoden 1987 EM-kilpailut ja vuoden 1998 MM-kilpailut. Myös Olympiakoksen lentopallojoukkue Olympiakos SC pelaa kotiottelunsa Peace and Friendship Stadiumilla.


title: Ymaut

text: Ymaut (myös: Imauts) oli liiviläinen sotilas, joka Henrikin Liivinmaan kronikan mukaan tappoi Liivinmaan toisen piispan Bertoldin vuonna 1198 Baltian ristiretkien aikana. Kertomuksen mukaan Bertold ei pystynyt erään taistelun aikana pysäyttämään ratsuaan ajoissa ja joutui liiviläisten keskelle, jolloin Ymaut iski keihään hänen selkänsä läpi. Ymaut on joskus tulkittu saksankieliseksi käännökseksi latvialaisesta Imantaks-nimestä, mutta todennäköisesti nimi oli alun perin liivinkielinen Himmot tai Himotu.


title: Treviglio

text: Treviglio ([tre-vì-glio], adjektiivi "trevigliese/-i") on kaupunki Bergamon maakunnassa Lombardian alueella Pohjois-Italiassa. Kaupungissa on arviolta 29 706 asukasta (vuonna 2015) ja sen pinta-ala on 31,54 neliökilometriä. Bergamon murteessa Treviglioa kutsutaan nimellä "Treì". Treviglioon viitataan myös nimellä "la città dei trattori" ("traktoreiden kaupunki"), sillä kaupungissa sijaitsee maatalouskoneita valmistavan SAMEn tuotantolaitos.


title: Treviglio

text: Treviglio sijaitsee Gera d'Addan alueella Adda- ja Seriojokien välissä noin 30 kilometriä Milanosta itään. Maaperä on alluviaalista ja koostuu pääasiassa sora- ja hiekkakerrostumista sekä syvemmällä myös hiekkakivestä. Italian virallisessa seismisessä luokituksessa Treviglio kuuluu vyöhykkeeseen neljä ("zona 4"), eli alhaisen maanjäristysriskin alueeseen. Treviglion ilmasto on lauhkea. Kesäisin on usein hyvin lämmintä ja talvisin varsin kylmää sekä sumuista. Lumisadepäiviä on yksi tai useampia vuodessa. Syksyisin ja keväisin on pitkiä sateisia jaksoja.


title: Treviglio

text: Treviglion suojeluspyhimys on Rooman armeijan tribuunin poika San Martino.


title: Treviglio

text: Ennen ajanlaskun alkua nykyisen Treviglion alueella asui muun muassa liguureja ja etruskeja, joiden jälkeen tulivat keltit ja heidän myötään kehittyneempi maanviljelys. Kelttien jälkeen oli roomalaisvallan vuoro. Konstantinus Suuren aikana seutukunnasta tuli osa varhaiskristillistä Milanon vikariaattia. 500-luvulla langobardit valloittivat Pohjois-Italian.


title: Treviglio

text: Treviglio syntyi varhaiskeskiajalla Portolin, Pisgnanon ja Cusarolan kylien yhteenliittymästä, jota alettiin kutsua nimellä "Trevillae". Cusarola oli alkuaan gallialainen, Pisgnano roomalainen ja Portoli puolestaan lombardialainen. Yhteenliittymän tehtävänä oli puolustus ja maataloustuotteiden vaihtokauppa. Maalaisyhteisöjen sulautuminen tapahtui vähitellen. Siinä vaiheessa, kun huomattiin että oli kehittynyt uusi kylä, "perustamispäivästä" oli kulunut jo pitkä tovi.


title: Treviglio

text: Ensimmäinen virallinen asiakirja, jossa on viittaus uuteen yhteisöön, on marraskuulta 964. Treviglion väkiluku kasvoi vuoden 1000 tienoilla, kun sinne saapui tuhotun Orianon kylän väestöä. Vuonna 1225 Treviglio sai itsenäisen kaupungin aseman. 1300-luvulla kaupunki vaurastui ja väkiluku kasvoi. Toisen vuosituhannen puolivälissä Treviglio oli taistelutantereena Milanon herttuakunnan ja Venetsian tasavallan välisissä yhteenotoissa. Käytännössä toinen osapuoli oli Ranska, joka tuolloin miehitti Milanon herttuakuntaa. Venetsian tasavalta miehitti Treviglioa useaan otteeseen 1400-luvulla. Viimeinen venetsialaismiehitys päättyi tuhoisasti 8. toukokuuta 1509 ryöstelyyn ja suureen tulipaloon. Treviglion asukasluku oli tuolloin noin 13 000. Espanjalaishallinnon aikana 1600-luvulla kaupungin elinolot huonontuivat. Myös taudit ja luonnononnettomuudet vaivasivat seutua. Alessandro Manzoni kuvaili romaanissaan "Kihlautuneet" vuoden 1629 kulkutautia, johon kuoli nelisen tuhatta ihmistä. Itävaltalaishallinnon aikana 1700-luvulla Treviglion elinolot kohenivat vähitellen. Kulkutaudit, kuten isorokkoepidemia, kuitenkin vaivasivat kaupunkia edelleen.


title: Treviglio

text: Rautatieyhteys Milano–Treviglio ("l'Imperial Regia Strada Ferrata Ferdinandea") otettiin käyttöön helmikuussa 1846. Euroopan hulluna vuotena 1848 ("Primavera dei popoli") Trevigliossa koettiin kansannousu itävaltalaisia vastaan. Paikkakunta liitettiin muun Lombardian mukana Sardinian kuningaskuntaan vuonna 1859. Virallisesti Treviglio julistettiin kaupungiksi 8. tammikuuta 1860 kuningas Viktor Emanuel II:n määräyksestä. Italian yhdistymisen jälkeen 1860-luvulla Treviglio vakiinnutti asemansa Gera d'Addan keskuksena ja liikenteellisenä solmukohtana. Rautatieyhteydet paranivat ja kaupunki alkoi teollistua. Toisen maailmansodan aikana Treviglioon kohdistui liittoutuneiden ilmapommituksia. Sodan jälkeen kaupunkia jälleenrakennettiin Marshall-avun turvin. 1970-luvun puoliväliin tultaessa Trevigliosta oli kehittynyt merkittävä teollisuuskaupunki.


title: Treviglio

text: Treviglion keskusaukio on "Piazza Manara". Se on nimetty milanolaisen Luciano Manaran (1825–1849) mukaan. Aukiolla sijaitsee Treviglion merkittävin kirkko, Martinus Toursilaiselle omistettu "Basilica di San Martino". Kirkkoa on uudistettu vuosisatojen saatossa niin, että se ilmentää nykyisin useita arkkitehtonisia tyylisuuntia. Basilikan historia alkaa vuodesta 1008. Sitä laajennettiin lombardialaisen gotiikan tyyliin vuonna 1482. Nykyinen julkisivu on arkkitehti Giovanni Ruggerin käsialaa vuodelta 1740. Kirkon kellotorni, "Campanile di Treviglio", on Treviglion tunnusmerkki. Venetsialaisten tykit vahingoittivat tornia vuonna 1509. Torni restauroitiin 2000-luvun alussa. Basilikaa vastapäätä olevan talon seinässä on pieni hevosta kuvaava reliefi "La Gatta", jonka nimi juontuu paikallisen murteen hevosta tarkoittavasta sanasta "gatèl". Reliefi oli pitkään kiistanaiheena Treviglion ja naapurikaupunki Caravaggion välillä, sillä se löydettiin kaupunkien rajaseudulta.


title: Treviglio

text: Treviglion nähtävyyksiä ovat myös muun muassa "Chiesa di San Carlo" (San Carlon kirkko), joka rakennettiin 1600-luvulla ja pyhäkkö "Santuario della Madonna delle lacrime" vuodelta 1619. Pyhäkön kellotorni rakennettiin 1835–1838. "Piazza Manaralla" sijaitsee vuonna 1896 perustettu "Bar Milano". Kahvilassa on säilytetty alkuperäinen sisustus ja Art nouveau -tyylinen baaritiski.


title: Treviglio

text: Treviglio sai taloudellisen vaurautensa johdosta Keisari Henrik IV:ltä erityisnimen "Trivillium Grassum" vuonna 1081. Maatalous ja kotiteollisuus olivat vuosisatoja Treviglion pääelinkeinot. Ensimmäisen maailmansodan jälkeen syntyneet teollisuusyritykset Gruppo Baslini ja SAME hallitsivat kaupungin talouselämää 1900-luvun loppupuoliskolla. Polkupyörävalmistaja Bianchilla on Trevigliossa tuotantolaitos. Kuten muualla länsimaissa, palveluelinkeinot ovat vallanneet vähitellen alaa teollisuudelta ja alkutuotannolta.


title: Treviglio

text: Trevigliossa on kaksi rautatieasemaa. Pääasema, vuonna 1878 avattu "Treviglio Centrale" sijaitsee Milano–Venetsia ja Bergamo–Cremona-ratalinjojen risteyksessä. Pienempi asema, vuonna 1908 käyttöön otettu "Treviglio Ovest" sijaitsee linjalla Bergamo–Cremona. Treviglion halki kulkee Torinosta Venetsiaan johtava maantie "Strada regionale 11 Padana Superiore" (SR 11). Bergamoon ja Bolzanoon Treviglion yhdistää maantie "Strada statale 42 del Tonale e della Mendola" (SS 42). Moottoritie Torino–Trieste ("Autostrada A4", "Serenissima") kulkee Treviglion pohjoispuolitse.Treviglion kunta kärsii monista ympäristöongelmista. Eräs pahimmista on aamuisin ruuhkautuva liikenne, joka saastuttaa ilman. Rikkidioksidipäästöt on saatu laskettua lailliselle tasolle, joka on 350ɥg/m³. Siitä huolimatta Treviglion saasteisuus on samaa luokkaa kuin huomattavasti suuremman Bergamon. Jätteiden kierrätysaste on noussut lajittelun ansiosta yli 50 prosentin.


title: Asian Dub Foundation

text: Asian Dub Foundation on vuonna 1993 Lontoossa perustettu elektronisen musiikin yhtye ja sound system. Yhtyeen jäseniä yhdistää aasialaiset sukujuuret. Jäsenten etniset taustat heijastuvat jossain määrin kappaleiden sanoituksiin, joissa otetaan kantaa esim. rasismiin. Etniset taustat vaikuttavat myös yhtyeen käyttämiin instrumentteihin ja laulujen tyyliin.


title: Asian Dub Foundation

text: Yhtyeen muodostivat basisti Aniruddha "Dr." Das, nuorisotyöntekijä ja DJ John Pandit sekä 15-vuotias räppääjä Deedar "Master D" Zaman. Yhtye sai alkunsa vuonna 1993 aasialaisille nuorille suunnatussa musiikkitekniikan työpajassa. Vuonna 1994 entinen Higher Intelligence Agencyn kitaristi Steve Chandra "Chandrasonic" Savale liittyi yhtyeeseen, ja samana vuonna yhtye julkaisi ensimmäisen EP-levynsä "Conscious". Vuonna 1995 ryhmään liittyi DJ Sun-J, ja yhtye julkaisi ensimmäisen albuminsa "Facts and Fictions" LP-levynä.


title: Asian Dub Foundation

text: Kolme seuraavaa albumia muodostuvat lähestulkoon samalla kokoonpanolla, mutta vuonna 2000 laulaja Master D jättää mikrofonin ja yhtyeen ja siirtyi toimimaan kansalaisoikeuksien parissa. Samana vuonna yhtyeeseen liittyi dhol-rumpua soittava Pritpal Rajput sekä MC:t Spex ja Aktarv8tor. Vuotta myöhemmin miehistöön otettiin rumpali Rocky Singh.


title: Teatteri Silmänkääntäjä

text:
Teatteri Silmänkääntäjä on Tampereen yliopiston Teatterin ja draamantutkimuksen opiskelijoiden ylläpitämä ylioppilasteatteri.
Teatteri Silmänkääntäjä on osa ainejärjestö Silmänkääntäjä ry:tä.


title: Lauingen

text: Lauingen (Lauingen an der Donau) on kaupunki Baijerin osavaltion länsiosassa Etelä-Saksassa. Lauingen sijaitsee Tonavan laaksossa Schwabenin Juran reunamilla. Tonava virtaa Faimingenin kaupunginosassa "Faiminger Stausee" -nimiseen tekojärveen. Faimingenin tekojärven lähistössä 55-kilometrinen Brenzjoki yhtyy Tonavaan. Lauingenin rautatieasema sijaitsee rataosuudella Ulm–Donauwörth ("Donautalbahn"). Kaupungin alueella kulkee valtatie B 16. Pyöräilyreitit Donauradweg ja Via Danubia kulkevat Lauingenin halki.


title: Lauingen

text: Lauingenin hallinnolliseen alueeseen kuuluu neljä osa-aluetta ("Gemarkung"): Faimingen, Frauenriedhausen, Lauingen ja Veitriedhausen. Lauingenin naapurikunnat ovat:Lauingen sai alkunsa alemannilaisasutuksesta 500-luvulla. Paikkakunta liitettiin Fuldan luostarin yhteyteen 700-luvulla. Vuoden 1150 tienoilla aluetta alkoi hallita Hohenstaufenin dynastia. Kun dynastian viimeinen edustaja Konradin kuoli, valta siirtyi Wittelsbachin aatelissuvulle. Myöhemmin Lauingen kuului Pfalz-Neuburgin herttuakuntaan. Vuonna 1777 kaupungista tuli osa Baijerin herttuakuntaa.


title: Lauingen

text: Vuosina 1944 ja 1945 Lauingenissa sijaitsi Dachaun keskitysleirin alaleiri, jonka kolmisen tuhatta vankia tekivät pakkotyötä lentokonevalmistaja "Firma Messerschmittille". Olot maatalouskonevalmistaja "Landmaschinenfabrik Ködel & Böhmin" (nykyisin KHD) leirillä, verkatehdas "Tuchfabrik Ernst Fellerissä" sekä ”Birkackerhofin” parakkileirillä olivat epäinhimilliset. Ainakin 62 vankia kuoli.


title: Lauingen

text: Lauingenin keskusaukion ("Marktplatz") ilmettä hallitsevat raatihuone, talot useilta aikakausilta ja vuosina 1457–1478 rakennettu 54 metriä korkea vartiotorni "Schimmelturm". Aukion keskellä on kaupungin merkittävimmän henkilön, 1200-luvulla eläneen Albertus Magnusin eli Albert Suuren muistomerkki. 1500-luvulla rakennetun Pyhän Martinuksen kirkon ("Stadtpfarrkirche St. Martin", ”Martinsmünster”) arkkitehtuurissa on elementtejä sekä gotiikasta että renessanssista.


title: Lauingen

text: Karnevaalitiistaita edeltävänä torstaina ("Gumpiger Donnerstag") Lauingenissa järjestetään karnevaalijuhla nimeltään "Noitatanssi" ("Hexentanz"). Tuolloin talvinoitien johtajatar Barbara Schwertgoschin kamppailee köydenvedossa kevätnarreja vastaan ja häviää. "Vuodenaikain herra" ("Herr der Jahreszeiten") tuomitsee noidan kuolemaan roviolla. Muut noidat (katsojat) tanssivat läpi yön kaupungin kapakoissa, kunnes aamun sarastaessa heidät on lopullisesti karkotettu kevään ulottuvilta.


title: Continente

text: Continente on portugalilainen hypermarketketju. Ketjun omistaa Sonae Distribuição, joka kuuluu portugalilaiseen Sonae monialayhtymään. Continente oli Portugalin ensimmäinen hypermarketketju.


title: Continente

text: Continente-hypermarketteja oli 37 ympäri Portugalia vuonna 2007. Markettien yhteispinta-ala oli 259 000 m², ja keskimääräinen myymäläkoko oli 9000 m². Myymälät sijaitsevat yleensä kauppakeskuksissa.


title: Mary Shelleyn Frankenstein

text: Mary Shelleyn Frankenstein on vuonna 1994 ensi-iltansa saanut elokuva, jonka on ohjannut Kenneth Branagh. Elokuva perustuu nimensä mukaisesti Mary Shelleyn romaaniin "Frankenstein".


title: Lulach

text: Lulach (n. 1032–1058) oli Skotlannin kuningas. Hän oli Macbethin vaimon Gruochin poika tämän ensimmäisestä avioliitosta Morayn Gillacomganin kanssa. Hän nousi valtaan isäpuolensa Macbethin jälkeen. Lulach vaati kruunua itselleen sillä perusteella, että hänen äitinsä isoisä oli Kenneth III. Malcolm Canmoren, tulevan Malcolm III:n, johtama liittouma oli surmannut Macbethin, ja sama liittouma murhautti myös Lulachin, kun tämä oli hallinnut vain syksystä kevääseen. Lulachin ainoa poika pakeni luostariin, ja Alpinin hallitsijasuku päättyi siihen.


title: Demian Maia

text: Demian Augusto Maia Baptista (s. 6. marraskuuta 1977 São Paulo, Brasilia) on brasilialainen vapaaottelija ja brasilialaisen jujutsun harjoittaja. Hän ottelee Ultimate Fighting Championshipin väliarjassa. Maia tunnetaan lukkopainin ja brasilialaisen jujutsun maailmanmestarina, josta hänellä on neljännen asteen musta vyö, Hänellä on merkittäviä voittoja muun muassa Chael Sonnenista, Nathan Quarrysta ja Jason MacDonaldista. Maia kärsi uransa avaustappion "UFC 102" -tapahtumassa 19. elokuuta 2009, kun yhdysvaltalainen Nate Marquardt tyrmäsi hänet avauserässä ajassa 0.25. Maia teki ottelu uransa toisen vapaaottelunsa Helsingissä 3. joulukuuta 2005 ”The Cage – Volume 4” -tapahtumassa, jossa hän voitti puolalaisen Lukas Chlewickin käsilukolla ensimmäisessä erässä. Maia on otellut kerran UFC:n keskisarjan mestaruudesta Anderson Silvaa vastaan, jolle hän hävisi tuomariäänin. Sama tulos kävi myös välisarjan mestaruusottelussa Tyron Woodleyta vastaan.


title: Demian Maia

text: Maia alkoi harjoittelemaan jujutsua päästyään opiskelemaan journalismia yliopistoon. Hän oli aluksi Fabio Araujon opissa, joka oli tuolloin ruskeavöinen, kunnes päätyi Alliance jujutsu seuraan halutessaan tulla ammattilaiseksi. Hän oli Fabio Gurgelin opissa koko opiskelunsa ajan ja saavutti mustanvyön neljässä vuodessa ja seitsemässä kuukaudessa. Tuona aikana Maia kilpaili alempivöisten sarjoissa ja voitti maailmanmestaruuden purppura- ja ruskeavöisten sarjoissa peräkkäisinä vuosina. Hän kokeili välissä vapaaottelua 2001, kunnes palasi takaisin jujutsun pariin. Maia oli aiheuttaa ongelmia seurassaan 2002, kun hän oli osallistumassa muutaman muun seuran ottelijan kanssa CBJJO (Confederacao de Jiu Jitsu Olimpico) MM-kilpailuihin, vain muutamaa päivää ennemmin, kuin CBJJ MM-kilpailuihin. CBJJO tarjosi palkintorahaa, kun CBJJ ei. Maia yhdessä Rodrigo Compridon, Leo Vieiran, Terere Vieiran ja Rico Vieiran uskoivat ottelijoiden ansaisevat saavansa palkkaa kovasta harjoittelusta. Maia kumppaneineen ei totellut heidän valmentajansa Gurgelin määräystä olla osallistumatta turnaukseen, jonka myötä heitä rangaistiin ja he eivät saaneet osallistua turnaukseen Alliance seuran nimellä, eivätkä he saaneet harjoitella seurassa lyhyen aikaa. Leo Vieiran johdolla ottelijat perustivat Brasa nimisen jujutsuseuran, jossa Maia jatkoi ottelemista aina vuoteen 2007.


title: Demian Maia

text: Maia otteli ensimmäisen vapaaottelunsa 21. syyskuuta 2001 Raul Sosaa vastaan Venezuelassa. Hän voitti ottelunsa teknisellä tyrmäyksellä lyönnein 48 sekunnissa. Ottelun jälkeen Maia keskittyi ottelemaan enemmän jujutsun parissa. Hän palasi takaisin vapaaotteluun 2005 oteltuaan Helsingissä Łukasz Chlewickia vastaan, jonka hän voitti käsilukolla ensimmäisen erän lopussa.


title: Demian Maia

text: 7. lokakuuta 2006 Maia osallistui Brasiliassa Super Challenge turnaukseen, joka käytiin yhden päivän aikana. Hän voitti alle 83-kiloisten sarjan ensimmäisellä kierroksella Vitelmo Bandeiran takakuristuksella. Seuraavaksi Maia otteli Gustavo Machadoa vastaan, joka oli myös erikoistunut brasilialaiseen jujutsuun. Maia voitti hänet tuomariäänin ja eteni loppuotteluun. Hän kohtasi Fabio Nascimenton ja voitti mestaruuden giljotiinikuristuksella 35 sekunnissa.


title: Demian Maia

text: Turnauksen jälkeen Maia siirtyi ottelemaan Yhdysvaltoihin, jossa hän voitti Ryan Stoutin toukokuussa 2007. Stout loukasi ottelun aikana olkapäänsä, kun Maia onnistui pääsemään matolla hänen päälleen. Maialle merkittiin tämän johdosta voitto teknisellä tyrmäyksellä.


title: Demian Maia

text: Elokuussa 2007 Maian ilmoitettiin tehneen sopimuksen UFC:n kanssa. Maia jatkoi keskisarjassa, jossa hän aloitti vapaaottelu-uransa. Hän kohtasi Ryan Jensenin "UFC 77" -tapahtumassa, joka oli otellut yhden ottelun aikasemmin UFC:ssä. Maia voitti ottelun takakuristuksella ja ansaitsi voitosta myös Illan luovutus bonuksen.


title: Demian Maia

text: 2008 Maia jatkoi voittokulkuaan kolmen ottelun verran. Hän voitti ensin Ed Hermanin huhtikuussa mountista triangelikuristuksella toisessa erässä, josta Maia ansaitsi toisen perättäisen Illan luovutus bonuksen. Elokuussa hän voitti myös Jason MacDonald takakuristuksella kolmannessa erässä, josta Maialle annettiin Illan luovutus bonus. Vuoden viimeiseksi otteluksi jäi elokuussa Nate Quarrya vastaan käyty kamppailu, jossa Maia takakuristuksella ensimmäisen erän alussa.


title: Demian Maia

text: 2009 Maia otteli vain kahdesti edellisiin vuosiin nähden. Hän otti ensin helmikuussa voiton Chael Sonnenista "UFC 91" -tapahtumassa triangelikuristuksella. Voitosta Maia ansaitsi uransa neljännen Illan luovutus bonuksen. Myöhemmin elokuussa hän koki uransa ensimmäisen tappion vapaaottelussa Nate Marquardtille, joka katkaisi Maian yhdentoista ottelun voittoputken tyrmäyksellä 21 sekunnissa ensimmäistä erää.


title: Demian Maia

text: Maia palasi tappion jälkeen helmikuussa 2010 ottelemaan Dan Milleria vastaan, jonka hän voitti tuomariäänin (30–27, 29–28, 29–28).


title: Demian Maia

text: Maialle aukesi tilaisuus otella keskisarjan mestaruudesta, kun Vitor Belfortin oli alun perin määrä haastaa hallitseva mestari Anderson Silva, mutta joutui jättämään ottelun väliin olkapäävamman vuoksi. Ottelu käytiin alun perin sovitussa "UFC 112" -tapahtumassa 10. huhtikuuta 2010, joka käytiin UFC:n historiassa ensimmäisen kerran ulkoilma-areenalla Abu Dhabissa. Maia hävisi mestaruuskamppailun tuomariäänin (50–45, 50–45, 49–46).


title: Demian Maia

text: Mestaruusottelun jälkeen Maia kohtasi samana vuonna vielä kaksi vastustajaa. Ensin elokuussa Mario Mirandan, jonka hän voitti tuomariäänin (30–27, 30–27, 30–27) ja myöhemmin joulukuussa Kendall Groven, jonka Maia voitti myös tuomariäänin (29–28, 29–28, 29–28).


title: Demian Maia

text: 2011 Maia otteli kahdesti, joista hän hävisi ensimmäisen kesäkuussa Mark Muñozille tuomariäänin (28–29, 28–29, 27–30), kun lokakuussa Maia voitti nyt tuomariäänin (30–27, 30–27, 30–27) Jorge Santiagon.


title: Demian Maia

text: Maia otteli tammikuussa 2012 voittamatonta Chris Weidmania sen jälkeen, kun hänen alkupäräinen vastustaja Michael Bisping siirrettiin ottelemaan Chael Sonnenia vastaan loukkaantuneen Mark MuñozIN tilalle. Maia hävisi ottelunsa Weidmanille tuomariäänin (29–28, 30–27, 29–28). Alun perin ottelu julkistettiin Weidmanille hajaäänin, mutta se korjattiin pian lopullisiin tuloksiin yksimieliseksi.


title: Demian Maia

text: Vaihtelevan menestyksen päätteeksi Maia päätti siirtyä painoluokkaa alemmaksi ja kohtasi ensimmäiseksi Dong Hyun Kimin heinäkuussa 2012. Maia voitti kamppailun teknisellä tyrmäyksellä 47 sekunnissa, kun alasviennin päätteeksi Maia jatkoi Kimin lyömistä, joka alkoi kokemaan lihaskouristuksia. Maia otteli seuraavaksi lokakuussa Rick Storya vastaan kotimaassaan Brasiliassa, jossa hän voitti kamppailun niskakuristuksella ensimmäisessä erässä.


title: Demian Maia

text: Maia jatkoi välisarjassa hyviä otteita myös 2013 voitettuaan helmikuussa Jon Fitchin tuomariäänin (30–27, 30–27, 30–27). Hänen kolmen ottelun voittoputki kuitenkin katkesi kotimaassaan Brasiliassa hävittyään hajaäänin (47–48, 48–47, 47–48) Jake Shieldsille, joka oli 2011 otellut välisarjan mestaruudesta. Se oli samalla Maian ensimmäinen kerta UFC:ssä, kun hän on ollut illan pääotteluna.


title: Demian Maia

text: 2014 meni myös vaihtelevasti hävittyään ensin Rory MacDonaldille tuomariäänin (28–29, 28–29, 28–29) helmikuussa. Maia voitti kuitenkin Alexander Yakovlevin Brasiliassa, toukokuussa käydyssä kamppailussa tuomariäänin (30–27, 30–27, 30–27). MacDonaldia vastaan kärsitystä tappiosta huolimatta hän ansaitsi Illan kamppailu bonuksen.


title: Demian Maia

text: 2015 Maia otteli poikkeuksellisesti kolmesti. Maaliskuussa hän voitti Ryan LaFlaren tuomariäänin (48–46, 48–46, 48–46) "" -tapahtumassa Brasiliassa. Elokuussa Maia puolestaan voitti Neil Magnyn takakuristuksella toisessa erässä, josta hän ansaitsi Illan suoritus bonuksen. Kyseinen kamppailu käytiin myös Brasiliassa. Joulukuussa Maia otteli vuoden kolmannen ottelunsa Gunnar Nelsonia vastaan, jonka hän voitti tuomariäänin (30-26, 30-25, 30-25).


title: Demian Maia

text: 2016 Maian voittoputki sai jatkoa, kun hän voitti Brasiliassa Matt Brownin takakuristuksella kolmannen erän lopussa. Myöhemmin elokuussa Maia oli illan pääotteluna kolmannen kerran urallaan UFC:ssä Kanadassa "" -tapahtumassa. Hän voitti ottelussa UFC:n entisen tilapäisen välisarjan mestarin Carlos Conditin takakuristuksella ensimmäisessä erässä. Voiton myötä Maia palkittiin Illan suoritus bonuksella.


title: Demian Maia

text: Toukokuussa 2017 Maia kohtasi Jorge Masvidalin "UFC 211" -tapahtumassa. Hän voitti kamppailun hajaäänin (29-28, 28-29, 29-28) ja sai Dana Whitelta luvan otella välisarjan mestaruudesta Tyron Woodleyta vastaan. Samalla hän siirtyi UFC:n kaikkien aikojen voittotilastossa jaetulle toiselle sijalle yhdessä Georges St-Pierren ja Donald Cerronen kanssa 19 voitolla.


title: Demian Maia

text: Maia otteli UFC:n välisarjan mestaruudesta "UFC 214" -tapahtumassa 29. heinäkuuta 2017 hallitsevaa mestaria Tyron Woodleyta vastaan. Hän oli voittanut seitsemän ottelua peräkkäin, kun Woodley oli aiemmin puolustanut mestaruuttaan kahdesti. Maia hävisi kamppailun tuomariäänin (50-45, 49-46, 49-46). Hän yritti ottelun aikana yli 20 alasvientiä onnistumatta saamaan Woodleyta mattoon.


title: Demian Maia

text: Mestaruusottelun jälkeen Maia ilmoitettiin ottelevan seuraavaksi 28. lokakuuta 2017 Colby Covingtonia vastaan "UFC Fight Night 119" -tapahtumassa Brasiliassa. Hän hävisi kamppailun tuomariäänin (27–29, 27–30, 26–30).


title: Demian Maia

text: Toukokuussa 2018 Maia tuli viime hetken korvaajana Kamaru Usmania vastaan, kun Usmanin alkuperäinen vastustaja ilmoitti 21. huhtikuuta olleensa loukkaantuneena. Maia hävisi viisieräisen pääottelun tuomariäänin (45-50, 46-49, 46-49).


title: Demian Maia

text:
ADCC lukkopainin MM-kilpailut
Pan American mestaruuskilpailut
CBJJ MM-kilpailut
CBJJ Brasilian mestaruuskilpailut
CBJJ Brasilian joukkuemestaruuskilpailut
CBJJO Copa Del Mundo


title: Worten

text: Worten on kodinelektroniikka myyvä kauppaketju, joka toimii Portugalissa. Ketjun omistaa Sonae Distribuição, joka kuuluu portugalilaiseen Sonae monialayhtymään.


title: Worten

text: Worten-myymälöitä oli 110 ympäri Portugalia vuonna 2007. Myymälöiden yhteispinta-ala oli 84 000 m², ja keskimääräinen myymäläkoko oli 1500 m². Myymälät sijaitsevat yleensä kauppakeskuksissa.


title: Worten

text: Ketju on laajentunut myös Espanjan puolelle toimien kauppakeskusten yhteydessä.


title: Donald Bane

text: Donald Bane eli Donald III (n. 1033/1040–1099) oli Skotlannin kuningas kahteen otteeseen, ensin vuosina 1093–1094 ja uudelleen 1094–1097. Hän oli Duncan I:n toinen poika.


title: Donald Bane

text: Donald vietti nuoruudessaan aikaa Hebrideillä, ja sai siellä kelttiläisiä ja skandinaavisia vaikutteita, kun samaan aikaan hänen veljensä Malcolm kasvoi enemmän englantilaismieliseksi.


title: Donald Bane

text: Donald nousi valtaan kuusikymppisenä veljensä Malcolm III:n jälkeen sivuuttaen tämän pojat ja vaatien kruunua vanhimpana kruununperijänä. Hän menetti vallan vuonna 1094 veljenpojalleen Duncanille, joka vei sen Englannin Vilhelm Valloittajan tuella. Duncan kaatui myöhemmin samana vuonna, ja Donald nousi valtaan uudelleen, tällä kertaa yhdessä veljenpoikansa Edmundin kanssa. Donald hallitsi Skotlannin pohjoisosia, Edmund eteläosia. Vuonna 1097 Malcolm III:n toinen poika Edgar haki apua Englannin Vilhelm II:lta, ja syrjäytti Donaldin jälleen. Tarinat Donaldin kohtalosta vaihtelevat, yhden version mukaan hänet sokaistiin ja teljettiin loppuiäkseen tyrmään. Donald kuoli noin vuonna 1099.


title: Donald Bane

text: Lisänimi "Bane" tarkoittaa vaaleaa.


title: Sebastian Bayer

text: Sebastian Bayer (s. 11. kesäkuuta 1986 Aachen) on saksalainen pituushyppääjä.


title: Sebastian Bayer

text: Vuonna 2004 Bayer karsiutui alle 20-vuotiaiden MM-kilpailuissa. Vuonna 2005 hän voitti hopeaa alle 20-vuotiaiden EM-kilpailuissa. Göteborgin EM-kilpailuissa 2006 ja Pekingin olympialaisissa 2008 hän ei selviytynyt loppukilpailuun.


title: Sebastian Bayer

text: Sisäratakauteen 2009 lähdettäessä Bayerin halliennätys pituushypyssä oli 788 cm. Torinon EM-hallikilpailuissa hän voitti Euroopan-mestaruuden. Hän hyppäsi kilpailussa ensimmäisellään oman ennätyksensä 829 cm, joka olisi jo riittänyt kilpailun voittoon. Viimeisellään hän hyppäsi voittotuloksen 871 cm, jolla rikkoi Yago Lamelan kymmenen vuotta vanhan Euroopan ennätyksen 15 senttimetrillä. Tulos oli kaikkien aikojen toiseksi paras sisäradoilla. Pidemmälle on hypännyt vain yhdysvaltalainen Carl Lewis, joka hyppäsi 879 cm vuonna 1984.


title: Sebastian Bayer

text: Berliinin MM-kilpailuissa 2009 Bayer karsiutui loppukilpailusta tuloksella 798 cm. Viimeisen loppukilpailuun selviytyneen tulos oli 801 cm. Pariisin EM-hallikisoissa 2011 hän voitti Euroopan-mestaruuden tuloksella 816 cm. Daegun MM-kilpailuissa 2011 hän oli kahdeksas tuloksella 817 cm. Helsingin EM-kilpailuissa 2012 Bayer voitti Euroopan mestaruuden tuloksella 834 cm. Lontoon olympialaisissa hän sijoittui viidenneksi tuloksella 810. Hän karsiutui loppukilpailusta Göteborgin EM-hallikisoissa 2013. Moskovan MM-kilpailuissa hän oli yhdeksäs.


title: Sebastian Bayer

text: Saksan ulkoratojen mestaruuden Bayer on voittanut vuosina 2006, 2008, 2009, 2011 ja 2012, ja sisäratojen Saksan mestaruuden vuosina 2009, 2011 ja 2012. Ulkorataennätyksensä 849 cm hän hyppäsi Ulmissa heinäkuussa 2009.


title: Konstantin II (Skotlanti)

text: Konstantin II (k. n. 952) oli Skotlannin kuningas yli neljänkymmenen vuoden ajan. Hän torjui skandinaavien ryöstöretkiä ja teki valloitusretkiä Northumbriaan. Luodakseen paremmat suhteen Irlannin viikinkiperäisiin hallitsijoihin hän antoi tyttärensä sikäläisen päällikön Olaf III Guthfrithssonin vaimoksi noin vuonna 930. Konstantin luopui vallasta vuonna 943, vetäytyi culdeeluostariin St Andrewsissa ja kuoli siellä noin vuonna 952.


title: Aberdeen-Angus

text: Aberdeen-Angus on Skotlannista lähtöisin oleva lihakarjarotu. Aberdeenin ja Anguksen kreivikunnissa hyvin samankaltaisiksi jalostetut nupot, mustat karjarodut yhdistettiin Aberdeen-Angus-roduksi 1800-luvun alkupuolella. Jalostus on ollut merkittävää etenkin Pohjois-Amerikassa.


title: Aberdeen-Angus

text: Kyseistä rotua on suuresti pidetty arvossa alusta alkaen erityisesti sen lihan laadun ja toisaalta lihan marmorisoitumisen takia.


title: Aberdeen-Angus

text: Aberdeen-Anguksen väri voi olla joko yksivärinen musta tai punainen, joista punainen on väistyvä. Lehmät ovat elopainoltaan 600–800 kg ja sonnit 1000–1250 kg, eli rotu luokitellaan keskikokoiseksi. Aberdeen-Angus on periytyvästi nupo rotu.


title: Malcolm I

text: Malcolm I (k. 954, "Máel Coluim mac Domnaill") oli Skotlannin kuningas. Malcom oli Donald II:n poika, ja nousi valtaan isänsä serkun Konstantinin luovuttua vallasta. Englannin Edmund I haki hänestä liittolaista viikinkejä vastaan, ja antoi vastalahjaksi Cumbrian maakunnan Skotlannille,


title: Kim Jong-un

text: Kim Jong-un (//, ; s. 8. tammikuuta 1984) on Pohjois-Korean johtaja. Hän on edesmenneen johtajan Kim Jong-ilin ja tämän puolison Ko Young-heen poika, Pohjois-Korean armeijan neljän tähden kenraali, marsalkka (wonsu), Kansallisen puolustuskomission varapuheenjohtaja ja Korean työnväenpuolueen puheenjohtaja ja entinen sihteeri. Pohjois-Korean valtion hänestä käyttämät lisänimet ovat "Loistava toveri", "Suuri seuraaja" ja "Kansan, armeijan ja puolueen kiistaton johtaja". Kim Jong-un nousi maansa hallitsijaksi isänsä Kim Jong-ilin kuoltua 17. joulukuuta 2011, ja hänet nimitettiin virallisesti suureksi johtajaksi 29. joulukuuta 2011.


title: Kim Jong-un

text: Kim opiskeli 1990-luvulla Sveitsissä. Pohjois-Koreaan erikoistuneen analyytikon Cheong Seong Changin mukaan Kim Jong-unilla on potentiaalia nousta vahvaksi ja säälimättömäksi johtajaksi. Reutersin haastatteleman nimettömän lähteen mukaan Kim Jong-un joutui kuitenkin jakamaan valtansa tätinsä miehen Jang Sung-taekin ja armeijan kanssa. Kim Jong-unista ei tiedetty länsimaissa ennen kuin hän oli 20-vuotias, ja hän on edelleen henkilönä varsin salaperäinen.


title: Kim Jong-un

text:
Jang Song-thaek (Chang Sung-taek) syrjäytettiin joulukuun alussa 2013, ja hänen avustajiaan teloitettiin. Kim on sen jälkeen teloituttanut joitain sukulaisiaan ja
monia virkamiehiä, jotka eivät olleet totelleet hänen käskyjään.


title: Kim Jong-un

text: Kim Jong-un on ensimmäinen Pohjois-Korean johtajista, joka on syntynyt maan perustamisen jälkeen. "Forbes" listasi Jong-unin maailman 46. vaikutusvaltaisimmaksi henkilöksi 2013.


title: Kim Jong-un

text: Kim teki Pohjois-Korean johtoon nousunsa jälkeen (2011) ensimmäisen ulkomaanvierailun, joka suuntautui Pekingiin maaliskuussa vuonna 2018.


title: Kim Jong-un

text: Kim Jong-un on Kim Jong-ilin kolmesta pojasta nuorin. Hänen äitinsä on japanilaissyntyinen entinen tanssija. Kim syntyi vuonna 1984. Myös pohjoiskorealaiset viranomaiset ovat ilmoittaneet syntymäajaksi 8. tammikuuta 1984. Kim Jong-un on opiskellut vuoteen 1998 salanimeä käyttäen Sveitsissä Bernin kansainvälisessä koulussa. Entiset luokkatoverit ovat vakuuttaneet Kimin opiskelleen myös Liebefeld-Steinhölzlin koulussa. Koulussa Kim oli kertonut kaverilleen Joao Micaelolle olevansa Pohjois-Korean diktaattorin perillinen, mutta Micaelo ei tuohon aikaan uskonut väitettä. Micaelo luonnehtii Kimin tuolloista elämää ylelliseksi. Hän muun muassa kertoo Kimillä olleen yksityinen kokki. Erään opettajan mukaan Kim oli kerran saapunut kouluun panssaroidulla Mercedes-Benzillä henkivartijoineen.


title: Kim Jong-un

text: Kimin sisar Kim Yo-jong on Koreassa korkeassa asemassa, Korean työväenpuolueen keskuskomitean jäsen sekä lokakuusta 2017 politbyroon varajäsen ja mahdollisesti toiminut veljensä sijaisena vuonna 2014 tämän sairastaessa.


title: Kim Jong-un

text: Kimin kanssa tekemisissä olleet luonnehtivat häntä ujoksi lapseksi. Hän menestyi koulussa huonosti, mikä oli syynä hänen siirtoonsa Bernin kansainvälisestä koulusta Liebefeld-Steinhölzlin julkiseen saksankieliseen kouluun. Pidättyvyydestään huolimatta Kimiä kuvailtiin innokkaaksi koripallon ja laskettelun harrastajaksi, joka ihaili koripalloilija Michael Jordania. Kim oleskeli Sveitsissä vuosituhannen vaihteen tienoille asti, jolloin hän luokkatovereiden mukaan katosi. Pohjois-Korean Sveitsin-suurlähettiläällä kerrotaan olleen häneen läheiset välit.


title: Kim Jong-un

text: Kimistä ei tiedetä juuri mitään, ja ennen vuotta 2010 ainoassa länsimaissa nähdyssä valokuvassa hän oli 11-vuotias. Muita valokuvia Kimistä saatiin vasta kesäkuussa 2010 hänen käydessään Sveitsissä eräässä koulussa. Pian sen jälkeen hänet esiteltiin Pohjois-Korean kansalle ja hän sai virkoja.


title: Kim Jong-un

text: 27. syyskuuta 2010 hän sai "daejangin" sotilasarvon, joka vastaisi Yhdysvalloissa neljän tähden kenraalia.


title: Kim Jong-un

text: Kim Jong-un nousi Pohjois-Korean johtajaksi isänsä Kim Jong-ilin kuoltua 17. joulukuuta 2011. Alkujaan isän seuraajaksi oli kaavailtu Kim Jong-unin vanhinta veljeä Kim Jong-namia, mutta suunnitelmat muuttuivat vuonna 2001 tämän pyrittyä väärennetyllä passilla Japaniin päästäkseen käymään Tokion Disneylandissa. Kim Jong-ilin entisen kokin Kenji Fujimoton mukaan Kim Jong-unin vanhempi veli Kim Jong-chun puolestaan sivuutettiin vallanperijänä, koska tämä oli liian feminiininen, kun taas Kim Jong-un on kuin ilmetty isänsä. Kim Jong-un on kuitenkin kerran, 18-vuotiaana, kyseenalaistanut kansansa surkean tilan oikeutuksen.


title: Kim Jong-un

text: Korean johtaja Kim Jong-il sai elokuussa 2008 aivohalvauksen. Kesäkuussa 2009 kerrottiin Kim Jong-unin saaneen lisänimen ”loistava toveri”. Tämän arveltiin liittyvän häntä koskevan henkilökultin käynnistämiseen. Tuolloin hänen myös väitettiin tehneen Kiinaan salaisen matkan tapaamaan johtajia. Kesällä 2010 Kim esiteltiin Pohjois-Korean kansalle, ja hänelle annettiin virkoja Pohjois-Koreassa. Isä Kim Jong-il pyysi Pohjois-Korean suurlähetystöjen henkilökuntaa anomaan lojaaliutta pojalleen. 27. syyskuuta 2010 Kimille myönnettiin kenraalia vastaava sotilasarvo daejang. Seuraavana päivänä pidettiin harvinainen Korean työväenpuolueen kokous, jossa hänet nimitettiin Kansallisen puolustuskomitean varapuheenjohtajaksi ja työväenpuolueen keskuskomitean jäseneksi. Kim Jong-unin uskotaan näyttäytyneen puolueen kokouksessa.


title: Kim Jong-un

text: Kim Jong-un näyttäytyi tammikuussa 2011 julkisesti karvalakissa, jota Pohjois-Koreassa saa käyttää vain maan johtaja. Nimetön hallituslähde kertoi Chosun Ilbo -lehdelle, että karvalakin käyttäminen on merkki siitä, että Kim Jong-un on saavuttanut lähes saman aseman kuin isänsä. Kim Jong-un näyttäytyi 10. lokakuuta 2010 yhdessä isänsä kanssa työväenpuolueen 65-vuotisjuhlassa. Ulkomainen lehdistö sai osallistua juhliin ilman etukäteislupaa, mikä Pohjois-Korean kaltaisessa maassa on hyvin poikkeuksellista.


title: Kim Jong-un

text: Virallisen tiedon mukaan Kim Jong-unin isä Kim Jong-il kuoli 17. joulukuuta 2011 sydänkohtaukseen junassa Pohjois-Koreassa. Valta siirtyi Kim Jong-unille, joskin siinä vaiheessa eräiden analyytikoiden mukaan Kim Jong-un oli vielä liian kokematon hallitsemaan Pohjois-Koreaa. Vallan arveltiin tilapäisesti siirtyvän Kim Jong-ilin langolle Jang Sung-taekille. Nimetön lähde, jolla on läheiset suhteet sekä Pjongjangiin että Pekingiin, vahvisti 21. joulukuuta 2011 Reutersille, että Kim Jong-un joutuisi toistaiseksi jakamaan valtansa Jang Sung-taekin ja armeijan kanssa. Lähteen mukaan sotilasjohto on kuitenkin vakuuttanut olevansa uskollinen Kim Jong-unille. Kim nimettiin virallisesti Kim Jong-ilin seuraajaksi suureksi johtajaksi 29. joulukuuta 2011, kun Kim Jong-ilin kuoleman takia pidetty suruaika oli päättynyt.


title: Kim Jong-un

text: Kuten aiemmin isänsä, myös Kim Jong-unin hahmoa on Pohjois-Koreassa alettu pönkittää propagandalla. Tiettävästi hänellä ei ole minkäänlaista sotilaallista kokemusta, mutta häntä on kuvattu sotilaalliseksi neroksi, joka suunnitteli ensimmäiset sotastrategiansa jo 16-vuotiaana. Heinäkuussa 2012 hän nimitytti itsensä marsalkaksi.


title: Kim Jong-un

text:
Valtaan noustuaan Kim Jong-un on teloituttanut kymmeniä korkeassa asemassa olevia virkamiehiä ja näiden sukulaisia.
Monesti teloitusten syynä on ollut johtajan käskyjen vastustaminen. Hän teloitutti setänsä Jang Sung-taekin vuoden 2013 lopulla. Tämän uskotaan liittyneen eliitin sisäiseen kamppailuun hiiliteollisuudesta tai muuhun valtataisteluun. Hallintoon tyytymätön, kokouksessa torkahtanut puolustusministeri Hyon Yong-Cholin teloitettiin maanpetoksesta.
Luultavasti toukokuussa 2015 teloitettiin varapääministeri Choe Yong-Gon, joka oli kritisoinut johtajan tukemaa metsätalouspolitiikkaa. Kimin läheinen avustaja Choe Rjong-hae on kadonnut merkkihenkilöiden listalta.
Teloitusten on katsottu johtuvan joko nuoren Kimin aseman epävarmuudesta, valtataisteluista tai hänen halustaan pönkittää entisestään vahvaa asemaansa.


title: Kim Jong-un

text:
Vuonna 2013 tapahtunut johtajan sedän teloitus aiheutti suurta pelkoa puolueen johdossa. Monia korkea-arvoisia
puolue-eliitin jäseniä loikkasi vuonna 2015. Tämän katsottiin merkitsevän johtajan suosion vähenemistä.


title: Kim Jong-un

text: 7. maaliskuuta 2013 Pohjois-Korea uhkaili Yhdysvaltoja ”ennaltaehkäisevällä” ydinasehyökkäyksellä, ja Kim Jong-un uhkasi pommittaa eteläkorealaista Baengnyeongdo -saarta, jossa oli aiemmin tapahtunut merivoimien yhteenottoja. Pohjois-Korea on paljastanut sen suunnitelmat pommittaa merkittäviä Yhdysvaltojen kaupunkeja kuten Los Angelesia ja Washington D.C.:tä. Toukokuussa 2016 Kim Jong-un sanoi, että olisi valmis normalisoimaan maan suhteet sille vihamielisiin valtioihin ja vastaa ydinaseilla ainoastaan ydinaseuhkaan. Vuoden 2018 uudenvuodenpuheessaan Kim sanoi, että Pohjois-Korean täytyy massatuottaa ydinkärkiä ja ballistisia ohjuksia. Hän myös uhkaili Yhdysvaltoja toteamalla, että ”ydinasenappi” on aina hänen pöydällään.


title: Kim Jong-un

text: 12. kesäkuuta 2018 Kim tapasi Yhdysvaltain presidentti Donald Trumpin Singaporessa järjestetyssä huippukokouksessa. Tapaaminen oli historiallinen ensitapaaminen maiden päämiesten välillä. Tapaamista oli edeltänyt maiden välien jännittyminen Pohjois-Korean ohjustestien takia edellisenä vuonna. Singaporen huippukokous keskittyi jännitteiden lieventämiseen ja ydinaseista riisuntaan. Tapaamisen päätteeksi Trump ja Kim allekirjoittivat asiakirjan, jonka mukaan Pohjois-Korea sitoutuu Korean niemimaan ydinaseista riisumiseen.


title: Kim Jong-un

text: Kim Jong-un syyllistyy lukuisiin ihmisoikeusrikkomuksiin, ja mm. YK:n ihmisoikeustutkija Marzuki Darusman on vaatinut, että hänet ja joitakin muita korkea-arvoisia Pohjois-Korean viranomaisia asetetaan syytteeseen rikoksista ihmisyyttä vastaan. Kim Jong-un on muun muassa vastuussa kansalaistensa kokemasta nälänhädästä ja köyhyydestä, ja Pohjois-Korea käyttää samaan aikaan valtavia resursseja ydinaseiden kehittelyyn.


title: Kim Jong-un

text: Pohjois-Korean TV:n mukaan Kim meni naimisiin heinäkuussa 2012. Puolison nimi on Ri Sol-Ju. Parilla on yksi lapsi, tytär Kim Ju-ae. Eteläkorealaislehden tietojen mukaan Kimin aiempi tyttöystävä mahdollisesti teloitettiin elokuussa 2013.


title: Kim Jong-un

text: Vuonna 2009 ilmoitettiin, että Kim Jong-un on diabeetikko ja kärsii verenpainetaudista. Hän on myös tupakoitsija, vaikka onkin käynnistänyt tupakoinnin vastaisen kampanjan. Hän on lihonnut vallassaolon aikana 40 kiloa. Kim Jong-un kärsii unettomuudesta ja on vainoharhainen henkilökohtaisesta turvallisuudestaan.


title: Kim Jong-un

text: Kim Jong-un on 170 senttimetriä pitkä ja painaa 130 kilogrammaa.


title: Matti Haahti

text: Matti Haahti (s. 8. kesäkuuta 1936 Tampere) on suomalainen jalkapalloilija.


title: Matti Haahti

text: Laitapuolustajana pelannut Haahti aloitti uransa Ilves-Kissoissa, jota hän edusti vuoteen 1958 asti. Ilves-Kissat putosi sarjasta ja Haahti siirtyi HIFK:n riveihin. Hän pelasi HIFK:ssa kolme kautta, joiden aikana hän voitti Suomen mestaruuden 1959 ja 1961. Helsingistä Haahti siirtyi Lahden Reippaaseen. Reippaassa hän pelasi kaudet 1962–1968 ja voitti kaksi mestaruutta sekä Suomen cupin. Reippaan vuosien jälkeen Haahti edusti SM-sarjatasolla vielä HIFK:ta 1969–1972 ja Kuusysiä 1969–1972. Tämän jälkeen hän pelasi useita vuosia vielä alemmilla sarjatasoilla. Haahti ehti pelata 354 pääsarjaottelua, joka oli aikanaan ennätyslukema.


title: Matti Haahti

text: Maajoukkueessa Haahti pelasi 25 ottelua.


title: Eochaid

text: Eochaid (k. 889) oli Skotlannin kuningas. Hän oli edellisen kuninkaan Aedin veljenpoika, ja hallitsi yhdessä Giricin kanssa. Eochaidia ei mainita varhaisissa luetteloissa kuninkaista, mutta hänellä on ilmeisesti ollut jotain perusteita vaatia piktien valtaistuinta itselleen. Tarinat Eochaidista ja hänen suhteestaan Giriciin ovat hyvin ristiriitaisia. Voi olla, että Eochaid oli alaikäinen, ja Giric hänen holhoojansa tai sijaishallitsijansa. Giric ja Eochaid yrittivät lisätä suosiotaan vapauttamalla Skotlannin kirjkon joistakin sen velvoitteista.


title: Giric

text: Giric (k. n. 889) oli Skotlannin kuningas. Hän hallitsi yhdessä Eochaidin kanssa, joka oli edellisen kuninkaan Aedin veljenpoika. Giricin ja Eochaidin suhteesta on erilaisia selityksiä; Giric saattoi olla hänen serkkunsa tai holhoojansa. Pidetään myös todennäköisenä, että Giric juonitteli Eochaidin kanssa Aedin syrjäyttämiseksi ja mahdollisesti surmasi tämän itse. Giric valloitti Nothumbrian ainakin kerran.


title: Peter Segal

text: Peter Segal (s. 1962) on yhdysvaltalainen elokuva- ja tv-ohjaaja, joka on myös tuottanut ja kirjoittanut elokuvia. Hänen ohjaamiaan ovat muiden muassa Anger Management ja Aina eka kerta. Segal on tuotantoyhtiö Callahan Filmworksin osaomistaja.


title: Peter Segal

text: Segal on valmistunut University of Southern Californian elokuvataiteen laitoksesta.


title: Jade Goody

text: Jade Cerisa Lorraine Goody () oli brittiläinen julkisuuden henkilö. Alun perin hän tuli tunnetuksi Ison-Britannian "Big Brother" -tositelevisio-ohjelman kolmannen tuotantokauden kilpailijana vuonna 2002. Hän esiintyi sen jälkeen useissa televisio-ohjelmissa ja lehdissä. Hän julkaisi myös kaksi omaelämäkertateosta: "Jade: My Autobiography" (2006) ja "Jade: Catch A Falling Star" (2008). Ennen julkisuutta Goody työskenteli hammashoitajana.


title: Jade Goody

text: Goody osallistui Lontoon maratoniin vuonna 2006. Hän toimi myös "Now"-lehden kolumnistina ja menestyi liikenaisena. Häntä syytettiin rasististen kommenttien esittämisestä intialaisesta näyttelijästä Shilpa Shettystä "Celebrity Big Brotherin" viidennellä tuotantokaudella 2007. Näiden syytösten johdosta hänen "Shh..."-parfyyminsä vedettiin myynnistä. Syytöksistä aiheutui laaja kohu sekä Britanniassa että Intiassa.


title: Jade Goody

text: Goody sairastui vuonna 2008 kohdunkaulan syöpään. Diagnoosin saadessaan hänellä oli kesken esiintyminen "Big Brotherin" Intian-versiossa, "Bigg Bossissa". Helmikuun 2009 puolessa välissä keltaisessa lehdistössä uutisoitiin Goodyn syövän olevan terminaalivaiheessa. Hän meni 22. helmikuuta 2009 naimisiin Jack Tweedin kanssa ja sai kasteen 7. maaliskuuta. Hänellä oli kaksi lasta, vuosina 2003 ja 2004 syntyneet pojat.


title: Jade Goody

text: Goody joutui sairaalassa omituisen häirinnän kohteeksi, kun sairaalaan tullut 41-vuotias ranskalainen nainen tunkeutui Goodyn huoneeseen rukoilemaan ja laulamaan. Hänen kassissaan oli myös vasara.


title: Jade Goody

text: Jade Goody kuoli sairauteensa aamuyöllä 22. maaliskuuta 2009 puolisonsa Jack Tweedin, äitinsä Jackiey Buddenin ja ystävänsä Kevin Adamsin ympäröimänä kotonaan Essexissä. Hänet haudattiin 4. huhtikuuta 2009 Epping Forest Burial Park -hautausmaalle.


title: Erwise

text: Erwise oli varhainen graafisella käyttöliittymällä varustettu verkkoselain. Nimi "Erwise" pohjautuu sanaan "otherwise" ja projektiryhmän nimeen, "OHT".


title: Erwise

text: Erwise julkistettiin huhtikuussa 1992. Selain oli tehty Unix-tietokoneille X-ikkunointijärjestelmään ja se käytti W3C:n yleisiä kirjastoja.. Alkuperäinen WWW-selain WorldWideWeb oli myös graafisella NeXTSTEP-pohjaisella käyttöliittymällä ja se oli julkistettu kaksi vuotta aiemmin


title: Erwise

text: Erwise oli neljän suomalaisen opiskelijan yhteinen opinnäytetyö Teknillisessä korkeakoulussa. He olivat Kim Nyberg, Teemu Rantanen, Kati Suominen (nyk. Borgers) ja Kari Sydänmaanlakka. Ryhmä päätti luoda selaimen yliopistolla vierailleen Robert Cailliaun ehdotuksesta . Selain sisälsi parisen tuhatta koodiriviä.


title: Erwise

text: Käyttäjä pystyi valitsemaan hiirellä sivulta hyperlinkkejä ja selain latasi näytölle linkin osoittaman uuden sivun. Selain kykeni lataamaan useita sivuja samanaikaisesti. Tähän ei kyennyt edes myöhemmin kehitetty Mosaic vuosi sen jälkeen.


title: Erwise

text: Erwisen kehitys loppui sen jälkeen kun opiskelijat valmistuivat ja siirtyivät toisiin projekteihin. Tim Berners-Lee, World Wide Webin kehittäjä matkusti Suomeen rohkaistakseen ryhmää jatkamaan projektia. Kuitenkaan kukaan projektin jäsenistä ei pystynyt taloudellisesti jatkamaan projektia ilman kunnollista rahoitusta. Tämä merkitsi WWW:n kehittymisessä vuoden viivettä maailmanlaajuisesti.


title: Erwise

text: Berners-Lee ei voinut jatkaa projektia, koska dokumentaatio oli vain suomeksi.


title: Erwise

text: Erwiseä seurasi pari uutta selainta kuten ViolaWWW ja Midas. NCSA loi heistä riippumatta Mosaicin, mutta versio 1.0 julkistettiin vasta vuonna 1993.


title: Opel RAK

text: Opel RAK oli Opel-autotehtaan vuosina 1928–1929 valmistama sarja rakettimoottorisia kulkuneuvoja. Moottoreina käytettiin kiinteäpolttoaineisia pieniä raketteja, ja kulkuneuvoina pääasiassa tehtaan vakiomalleista modifioituja ajoneuvoja.


title: Opel RAK

text: Opel teki ajoneuvoilla suoritetuilla esityksillä rakettiteknologiaa tunnetuksi, ja samaan aikaan sai mainostettua automerkkiään. Esimerkiksi rakettitekniikan parissa elämäntyönsä tehneet Werner von Braun ja Irene Bredt ovat kertoneet nuorena näkemänsä rakettiautonäytösten tehneen heihin suuren vaikutuksen ja vaikuttaneen heidän uravalintaansa.


title: Opel RAK

text: Kulkuneuvot suunnitteli Opelin tiedotuksesta ja testaustoiminnasta vastaava johtaja, yhtiön perustajan pojanpoika Fritz von Opel yhdessä rakettitekniikan parissa työskennelleen Max Valierin ja insinööri Friedrich Wilhelm Sanderin kanssa. Opel kustansi kehitystyön ja laitteet rakennettiin Opelin tehtailla.


title: Opel RAK

text: Yhteistyö alkoi 1927 kun itavaltalainen Valier, koelentäjä ja tähtitieteilijä, otti yhteyttä von Opeliin saadakseen tämän tukemaan rakettitutkimustaan. Valier oli yksi avaruustutkimusyhdistys VfR:n perustajajäsenistä, mutta kiinnostunut rakettien käytöstä myös maakulkuneuvoissa. Von Opel, joka toimi Opelin testaustoiminnan johtajana, koeajajana ja oli itsekin lentäjä, ymmärsi rakettitekniikan tuomat mahdollisuudet ja halusi yhtiönsä olevan kehityksessä mukana. Näytösmäisiin tempauksiin mieltynyt Fritz von Opel näki projekteissa hyvän keinon mainostaa Opel-yhtiötä.


title: Opel RAK

text: Kehitystyö aloitettiin Opelin tehtailla Rüsselsheimissa. Heti alusta pitäen mukana oli kiinteästi myös Sanderin, jonka "H.G. Cordes" -yhtiö valmisti laitteisiin tarvittavat kiinteäpolttoaineiset raketit. Yhtiö oli jo 1800-luvun puolelta lähtien valmistanut erilaisia merenkulussa tarvittavia raketteja. Raketteja käytettiin harppuunoissa, merkinantoon ja liinakiväärissä köysiliinan ampumiseen laivasta toiseen.


title: Opel RAK

text: Keväällä 1928 valmistui Opel RAK 1, maailman ensimmäinen rakettimoottorinen auto. Runko oli 1923–1926 kehitetty 4-PS-mallin kilpa-autoversio, jolla Opel oli saavuttanut useita kilpailuvoittoja. Voimanlähteeksi oli vaihdettu Sanderin kehittämä rakettiyksikkö, 12 kiinteäpolttoaineista rakettia. Rakettiyksikkö oli rakennettu auton perään, sähkösytytys laukesi kaasupoljinta painettaessa. Etupyörien takana oli siivekkeet joilla auton keula saatiin pysymään kiinni tiessä. Opelin koeajaja Kurt C. Volkhart saavutti 15. maaliskuuta autolla 75 kilometrin tuntinopeuden.


title: Opel RAK

text: Huhtikuussa Opel oli valmis edelleen kehitetyn rakettiauton julkiseen näytökseen. RAK 1 esiteltiin tehtaan koeradalla Rüsselsheimissa 11. huhtikuuta 1928. Huolimatta siitä että vain seitsemän rakettia syttyi, kiihtyi auto sataan kilometriin tunnissa kahdeksassa sekunnissa. Ennätysajo sai Saksassa paljon positiivista julkisuutta ja aiheutti mediassa vilkasta keskustelua rakettiteknologian tuomista mahdollisuuksista.


title: Opel RAK

text: Seuraavan mallin esittelystä ja nopeustestistä von Opel rakensi huomiota herättävän mediatapahtuman. Malli esiteltiin 23. toukokuuta 1928, tällä kertaa Berliinin AVUS-kilparadalla, sillä Opelin koerata soveltui korkeintaan 140 km/h nopeuteen. Mukana Berliinissä oli 3000 kutsuvierasta, tähtivieraina näyttelijä Lilian Harvey ja nyrkkeilijä Max Schmeling. Auto, RAK 2, oli esiintymislavalla peitettynä, kunnes se näyttävästi paljastettiin ja rullattiin lähtöviivalle. Tilaisuus radioitiin suorana lähetyksenä.


title: Opel RAK

text: Rak 2:n runkona oli Opelin kilpa-auto 10/40 PS. Sivuilla oli kaksi isokokoista siivekettä painamasa keulaa maahan ajon aikana. Sander oli suunnitellut autoon 24 raketin työntöyksikön, joka kehitti 6000 kilon työntövoiman, raketeissa oli polttoaineena yhteensä 120 kiloa räjähdysainetta. Auton oli arvioitu ylittävän 200 km/h nopeuden, mutta huippunopeutta ei tiedetty. Mustaksi maalattu virtaviivainen auto antoi siivekkeineen futuristisen vaikutelman. Työntöyksikön sähkösytytys käynnisti raketit yksi kerrallaan kun koeajajana toimiva Fritz van Opel polkaisi kaasupoljinta. Auto kiihtyi nopeasti ja saavutti yli 200 km/h nopeuden. Kolme minuuttia kestäneen ajon aikana siivekkeet osoittautuivat liian pieniksi, mutta von Opel onnistui pitämään auton radalla ja saavutti huippunopeuden 238 km/h. Media piti rakettiautoa sensaationa ja antoi von Opelille lempinimen "Raketti-Fritz".


title: Opel RAK

text: Auton kylkeen oli maalattu sekä Opelin että Sanderin nimet, jonka vuoksi siitä käytetään myös nimitystä Opel-Sander RAK 2.


title: Opel RAK

text: Keväällä 1928 Von Opel ja Sander rakensivat kuudella kiinteää polttoainetta käyttävällä raketilla varustetun moottoripyörän nopeusennätyksen tekoa varten. Nopeusennätyskokeilut pyörällä kiellettiin kuitenkin turvallisuussyihin vedoten ja pyörää käytettiin vain esittely- ja testitarkoituksiin. Pyörä painoi 180 kilogrammaa ja oli lisäksi varustettu 500 kuutioisella, 22 hevosvoiman yksisylinterisellä bensiinikoneella.


title: Opel RAK

text: Onnistuneiden autokokeilujen jälkeen ryhmä suunnitteli rakentavansa rakettikäyttöisen lentokoneen. Opel osti tarkoitusta varten Alexander Lippischiltä hänen suunnittelemansa Ente-purjelentokoneen ja palkkasi Fritz Stammerin koelentäjäksi.


title: Opel RAK

text: Jalaksille koneen rungon alapuolelle kiinnitettiin kaksi kiinteäpolttoaineista rakettia, sekä vastapaino kompensoimaan työntövoiman aiheuttamaa momenttia. Raketit oli suunniteltu poltettavaksi peräkanaa, jotta saataisiin yhtenäinen noin minuutin paloaika. Sähkösytytys laukaistiin ohjaamosta kytkimellä.


title: Opel RAK

text:
Testilennot aloitettiin 11. kesäkuuta 1928 Wasserkrupessa. Yhden epäonnistuneen startin jälkeen koneen raketti syttyi ja lyhyen nousukiidon jälkeen Ente nousi taivaalle. Kone nousi 1500 metriin, Stammer kiersi läheisen kukkulan ja laskeutui onnistuneesti. Toista lentoa varten ryhmä asetti molemmat raketit syttymään samanaikaisesti. Nousukiidossa toinen raketeista räjähti. Sirpaleet repivät reikiä molempiin siipiin ja sytyttivät ne palamaan. Tästä huolimatta Stammer onnistui ohjaamaan muutaman kymmenen metrin korkeudessa olevan palavan koneen laskuun ja selvisi vahingoittumattomana. "Ente" tuhoutui täysin.
Kesäkuussa Opelin ryhmä vei suljetulle ratatienosuudelle testaukseen kiskoilla kulkevan rakettiajoneuvo RAK.3:n. Laitteessa oli tilaa kuljettajalle, mutta koeajoissa laite oli miehittämätön – joskin ohjaamossa matkusti mukana kissa. RAK.3:n työntövoima syntyi 30 raketista, ja se saavutti 254 kilometrin tuntinopeuden. Muutamaa viikko myöhemmin parannetulla mallilla tehdyllä toisella miehittämättömällä koeajolla laite suistui kiskoilta ja tuhoutui kokonaan rajussa räjähdyksessä. Tätä koelaitetta on joskus mainittu nimellä RAK 4.


title: Opel RAK

text: "Enten" kesällä tuhouduttua ryhmä jatkoi suunnitelmaa rakettilentokoneen rakentamiseksi. Ongelmallisinta oli löytää riittävän vakaasti lentävä, ja toisaalta rakenteiltaan vahva lentokone. Tutkittuaan useita konemalleja von Opel sai suostuteltua lentokonesuunnittelijan ja -rakentajan Julius Hatryn mukaan ryhmään.


title: Opel RAK

text: 10. syyskuuta Opelin ryhmä teki koelennon Rüsselsheimin lähellä, mukana oli vain muutama kymmenen katselijaa. Testikoneeseen oli liitetty peräti 100 rakettia. Tulos oli täydellinen epäonnistuminen: kone ei noussut ilmaan lainkaan, vaan paloi laukaisupaikalle.


title: Opel RAK

text: Ryhmällä oli kuitenkin pikalla toinenkin testikone. Tällä suoritettiin kaksivaiheinen testilento: kone nousi ilmaan omin voimin, ja raketti sytytettiin noin parin metrin korkeudessa. Koelentäjänä toiminut von Opel lensi noin 1,4 kilometriä, mutta kysymyksessä ei ollut puhdas raketilla tehty lento nousun tapahduttua vakiomoottorilla.


title: Opel RAK

text: 17. syyskuuta ryhmä yritti uudelleen julkisuudelta salaa pidetyssä kokeessa. Hatryn suunnittelemaan vakiokoneeseen oli lisätty kaksi rakettia nousuraketeiksi, auttamaan lentoonlähdössä. Lentäjänä toiminut Hatry onnistui nousemaan ilmaan ja lensi 25 metrin korkeudessa noin 500 metriä.


title: Opel RAK

text: Von Opel päätti kokeilla konetta julkisessa näytöksessä. Hatryn koneeseen lisättiin nyt Sanderin 16 raketin työntöyksikkö. Korkeusperäsin oli nostettu puomeista muodostuvan perärungon avulla pois rakettien suihkuliekeistä. Frankfurtin Rebstockin lentokentällä 30. syyskuuta 1929 pidetyssä näytöksessä parin tuhannen hengen yleisön edessä kaksi ensimmäistä koelentoyritystä epäonnistuivat, sillä raketit eivät syttyneet oikeaan aikaan. Epäonnistuneiden yritysten jälkeen Sanderilla oli jäljellä ainoastaan 11 rakettia 24 sekunnin polttoajalla, mutta koelentäjänä toiminut von Opel vaati silti kolmatta lentoa. Sanderin ja Hatryn suostuttua yritykseen Von Opel sai koneen ilmaan ainoastaan rakettivoimaa käyttämällä ja lensi 25 metrin korkeudessa 80 sekuntia huippunopeutenaan noin 150 km/h. Kuusi raketeista oli jäänyt syttymättä ja polton päätyttyä von Opel teki pakkolaskun selviten vahingoittumattomana. Kone tuhoutui.


title: Opel RAK

text: Koneeseen oli maalattu Opelin lisäksi myös Sanderin ja Hatryn nimet, ja konetta kutsutaankin ajoittain nimillä: "Opel-Sander RAK-1" tai "Opel-Hatry RAK 1".


title: Opel RAK

text: Ryhmä oli tehnyt päätöksen seuraavan rakettilentokoneen rakentamisesta heti syyskuun lopun lennon jälkeen. Pörssimarkkinoiden äkillinen romahdus kuitenkin muutti suunnitelmat ja kehitystyö Opelin piirissä päättyi. Yhtiö myytiin General Motorsille ja Fritz von Opel muutti Sveitsiin. Yhteistyön päätyttyä Max Valier jatkoi rakettiautotutkimuksia, keskittyen nestemäisellä polttoaineella toimiviin moottoreihin. Hänen Valier-Heylandt Rak 7 -mallinsa vuonna 1930 oli ensimmäinen nestemäistä polttoainetta käyttävällä raketilla varustettu auto. Valier sai surmansa samana vuonna testipenkissä käytetyn raketin räjähdyksessä.


title: Opel RAK

text: Friedrich Wilhelm Sander jatkoi kiinteäpolttoaineisten rakettien kehittelyä useissa projekteissa. Yhteistyössä ruutivalmistaja Wolff & CO:n ja muutaman muun yhtiön kanssa hän ryhtyi vuonna 1930 salaa kehittämään kenttätykistölle tarkoitettuja raketteja. Yritys joutui konkurssiin, ja Sanderin myöhemmin perustaman Comet GmbH:n natsihallinto kansallisti vuonna 1938.


title: Tigerair

text: Tiger Airways Singapore Ptd Ltd (toimi nimellä Tigerair) oli Singaporessa kotipaikkaansa pitänyt halpalentoyhtiö, jonka kohteet olivat keskittyneet Kaakkois-Aasiaan ja Australiaan. Lennot lähtivät Singaporesta Thaimaahan, Kiinaan, Indonesiaan, Vietnamiin, Macaoon, Intiaan ja Australiaan. CAPA valitsi Tigerairin parhaaksi halpalentoyhtiöksi vuosina 2006 ja 2010. Yhtiö perustettiin joulukuussa 2003, ja se aloitti lipunmyynnin syyskuussa 2004. Vuonna 2006 Tigerairilla matkusti 1,2 miljoona ihmistä. Matkustajamäärä oli vuoteen 2005 verrattuna kasvanut 75 prosenttia.


title: Tigerair

text: Tigerairista tuli Singapore Airlinesin (SIA) tytäryhtiö lokakuussa 2014, kun SIA kasvatti omistusosuuttaan yhtiössä 40 prosentista 55 prosenttiin. Toukokuussa 2016 SIA perusti Budget Aviation Holdings -nimisen holdingyhtiön, jonka alaisuuteen siirtyivät SIA:n omistamat halpalentoyhtiöt Tigerair ja Scoot. Tigerair yhdistettiin Scootiin 25. heinäkuuta 2017.


title: Tigerair

text: Kun Tigerair liitettiin Scootiin, sen laivastoon kuului 23 lentokonetta.


title: Sydämentykytys

text: Sydämentykytyksellä eli palpitaatiolla tarkoitetaan sydämen epätavallisen nopean, voimakkaan tai epäsäännöllisen sykinnän aiheuttamaa tuntemusta. Sydämentykytyksen aiheuttaja voi olla ylirasittuminen, liikunta, nestehukka, adrenaliini, alkoholi tai muu päihde, kofeiini, lääke, jokin tauti (kuten kilpirauhasen liikatoiminta) tai paniikkihäiriö.


title: Vanessa Brown

text: Vanessa Brown (synt. Smylla Brind 24. maaliskuuta 1928 Wien, Itävalta – 21. toukokuuta 1999 Los Angeles, Kalifornia) oli itävaltalaissyntyinen, Yhdysvalloissa vaikuttanut näyttelijä.


title: Vanessa Brown

text: Brownin vanhemmat muuttivat Wienistä Pariisiin vuonna 1933 ja sieltä 1938 New Yorkiin. Hän oppi englannin kielen nopeasti, ja jo 12-vuotiaana hän oli mukana radiossa esitetyssä nuorten elokuva-arvosteluohjelmassa. Tämän ansiosta hän pääsi koe-esiintymään Lillian Hellmanin kirjoittamaan Broadway-näytelmään "Watch on the Rhine". Vaikka rooli meni Ann Blythelle, Brown pääsi tämän varaesiintyjäksi. Broadway-esitysten jälkeisen kiertueen jälkeen hän valmistui Hunter High Schoolista.


title: Vanessa Brown

text: Vanessa Brownin älykkyysosamäärä oli 165 ja hänestä tuli suositun "Quiz Kids" -radiotietokilpailun vakiovieras. Brownin äiti halusi tyttärelleen kuitenkin uran elokuvissa, ja vei hänet tapaamaan agenttia. Agentti lähetti Brownin valokuvan David O. Selznickille huomattuaan Brownin yhdennäköisyyden Ingrid Bergmanin kanssa. Selznick teki Brownin kanssa sopimuksen, ja lainasi hänet RKO:lle, jolle hän vuonna 1944 teki debyyttielokuvansa "Kotirintaman ongelmanuoret". Muita Brownin 1940-luvun elokuvia olivat muun muassa "Minulla on oikeus rakastaa" (1947) ja "Perijätär" (1949).


title: Vanessa Brown

text: Vuonna 1950 Brown avioitui plastiikkakirurgi Robert A. Franklynin kanssa, joka alkoi rakentaa puolisonsa imagoa seksikkäämpään suuntaan. Samana vuonna Brown lähti yhdessä hänet suojatikseen ottaneen Katharine Hepburnin kanssa kiertueelle esittämään William Shakespearen näytelmää "Miten haluatte". Tehtyään kiertueen jälkeen elokuvan "Särkyneitten haaveitten kaupunki", Brown siirtyi Broadwaylle esiintymään näytelmässä "Kesäleski". Hän yritti saada ostettua elokuvan oikeudet itselleen, mutta ei onnistunut ja näytelmän Billy Wilderin ohjaamassa elokuvaversiossa hänen roolinsa näytteli Marilyn Monroe. Brownin avioliitto päättyi eroon 1956.


title: Vanessa Brown

text: Brown osallistui myös politiikkaan ja yhteiskunnallisiin asioihin. Hän tuki Adlai Stevensonin presidenttiehdokkuutta, oli demokraattien puoluekokousedustajana 1956 ja toimi John F. Kennedyn mediayhteyshenkilönä Los Angelesissa. Hän myös luennoi automaatiosta yhteistyössä työministeri W. Willard Wirtzin kanssa.


title: Vanessa Brown

text: Vuonna 1959 Brown avioitui Mark Sandrich Jr.:n kanssa. Liitosta syntyi kaksi lasta. Avioliitto päättyi 1989. Vuonna 1962 tuolloin Voice of Americalla työskennellyt Edward R. Murrow palkkasi Brownin tekemään poliitikkohaastatteluja. Brown oli asemalla kahdeksan vuotta, jonka jälkeen hän siirtyi National Public Radioon taloustoimittajaksi. Hän myös kirjoitti kirja-arvosteluja ja henkilöprofiileja Los Angeles Timesiin.


title: Vanessa Brown

text: Brown näytteli edelleen satunnaisesti ja vieraili muun muassa vuonna 1989 "Murhasta tuli totta" -televisiosarjassa ja vuonna 1997 sarjassa "Homicide - Pelon kadut".


title: Vanessa Brown

text: Vanessa Brown kuoli syöpään 71 vuoden ikäisenä. Hän on saanut kaksi tähteä Hollywood Walk of Famelle.


title: Indulf

text: Indulf (k. 962, "Illdulb mac Causantín") oli Skotlannin kuningas. Hän oli Konstantin II:n poika, ja nousi valtaan pikkuserkkunsa Malcolm I:n jälkeen. Indulf kruunattiin Sconessa Caislean Credi-kukkulalla, josta tuli tärkeä paikka myöhemmin Skotlannin historiassa. Indulfin aikana Skotlannin valta levittäytyi etelämmäs Esk-joelle asti. Indulf tunnetaan siitä, että hän valtasi Edinburghin linnan takaisin saksikuningas Edrediltä. Hän torjui myös viikinkien hyökkäyksiä menestyksekkäästi.


title: Indulf

text: Indulfin viimeisistä vuosista on ristiriitaista tietoa. Hän aikoi vetäytyä vallasta, mutta nousikin sitten taistelemaan vielä kerran viikinkejä vastaan, ja sai surmansa vuonna 962 jossakin taistelussa, ilmeisesti joko Finochtyn tai Stonehnavenin luona.


title: Raitakotinga

text: Raitakotinga ("Pipreola arcuata") on Etelä-Amerikassa tavattava kotingoihin kuuluva varpuslintu.


title: Raitakotinga

text: Kooltaan raitakotinga on noin 22 cm. Koiraan pää, kurkku ja rinta ovat mustat. Selkä on väriltään vihreä. Lajin siivet ovat vihreät ja sulkien kärjet ovat mustat ja valkoiset. Mustien pyrstösulkien kärjet ovat niin ikään valkeat. Vatsa on vihreä ja tiheästi mustan ja valkoisen poikkiraidoittama. Nokka, silmät ja koivet ovat väriltään oranssit. Naarasraitakotinga muistuttaa koirasta, mutta sen päälaki on vihreä. Raitakotinga muistuttaa huppukotingaa ("Pipreola riefferii"), mutta siiven valkoiset täplät ovat suurikokoisemmat.


title: Raitakotinga

text: Raitakotingaa tavataan Boliviasta, Kolumbiasta, Ecuadorista, Perusta ja Venezuelasta. Lajin elinympäristöä ovat kosteat metsät ja metsänreunukset yleensä 1 500–3 100 metrin korkeudella.


title: Raitakotinga

text: Raitakotingat elävät yleensä yksin tai pareittain. Muiden viherkotingojen tapaan ne ovat hyvin luottavaisia lintuja. Lajin pesimäaika on toukokuussa. Ravintonaan raitakotinga käyttää pääasiassa hedelmiä.


title: Kalle Torniainen

text: Kalle Torniainen (s. 5. maaliskuuta 1978) on kajaanilaislähtöinen muusikko. Torniainen on kajaanilaisen musiikkivaikuttajan Unto Torniaisen poika.


title: Kalle Torniainen

text: Tällä hetkellä Torniainen vaikuttaa muun muassa Brother Firetribe -nimisessä suomalaisessa hard rock -yhtyeessä.


title: Raion

text: Raion voi tarkoittaa seuraavia asioita:


title: Silla

text: Silla (hangul: 신라, hanja: 新羅) oli yksi Korean kolmesta valtakunnasta. Korealaisessa perinteessä Silla perustettiin vuonna 57 eaa, mutta todennäköisempi perustaminen on ajoitettu nykytutkimuksessa 300-luvulle jaa. Sillanalueella puhutusta kielestä on käytetty nimitystä sillan kieli ja se muodosti nykyisen korean kielen esimuodon ja se poikkesi muista aikanaan Korean niemimaalla puhutuista esimerkiksi japanille sukua olleista kielistä. Silla laajeni kilpailijoidensa Baekjen ja Goguryeon alueille 600-luvulla kiinalaisen Tang-dynastian liittolaisena. Gogureyon kukistuttua vuonna 668 suurta osaa Korean niemimaasta hallinneesta Sillasta on puhuttu yhdistyneenä Sillana.


title: Silla

text: Sillan varhainen historia kuuluu Korean niin sanottuun protohistorialliseen kauteen, joka tunnetaan vain puutteellisten tai vääristyneiden lähteiden kautta. Korea kuului pitkään Kiinan vaikutuspiiriin sotilasläänitysten kautta. Ajan kuluessa Kiinan ote alueesta kuitenkin heikkeni. Korean niemimaan ensimmäinen varsinainen poliittinen valtiomuodostelma oli mahdollisesti Fuyu-heimojen perustama Goguryeo kiinalaisen Lelangin läänityksen tuntumassa. Korealaisessa historiankirjoituksessa Goguryeon perustamisvuotena pidetään usein vuotta 37 eaa, mutta Silla on myöhempi muodostelma. Goguryeo soti kiinalaisia vastaan, mutta ei pystynyt kukistamaan näitä Koreassa kokonaan. Kiinan ja Korean maayhteys katosi kuitenkin 300-luvulla, jolloin Murong-heimoliiton Yan-valtio valtasi Liaodongin niemimaan. Korean niemimaalle alkoi muodostua nyt muita valtiomuodostelmia, joista yksi oli Silla.


title: Silla

text: Korealaisessa perinteessä Sillan perustamisvuotena pidetään vuotta 57 eaa, jolloin Jinhan-heimoliittoon kuuluneen Saron kaupunkivaltion hallitsija Bak Hyeokgeose kruunattiin Sillan hallitsijaksi. Nykytutkimuksen mukaan Silla ja sen naapurivaltio Baekje on perustettiin vasta 300-luvulla. Perustamisvuotta ei tunneta, mutta joskus Sillan perustamisvuodeksi on johdettu vuosi 303 lisäämällä sen perinteessä olevaan ikään kuusi 60-vuotissykliä. Ennen Sillan muodostumista sen alueella asui kiinalaisissa lähteissä Han-heimoiksi kutsuttua väestöä. Kiinalaiset mainitsevat Han-heimojen jakaantuneen kolmeen haaraan (Kolme Hania), joita olivat Mahan, Jinhan ja Byeonhan. Sillan on arveltu muodostuneen edellämainitun Jinhan-heimoliiton saavutettua dynastisen valtion aseman. Sen sanotaan käsittäneen 12 heimoaluetta tai maata ("guo"). Muista heimoliitoista Mahanista muodostui Baekje ja Byeonhanista Gayan konfederaatio.


title: Silla

text: Korean niemimaalle muodostuneet valtiot olivat myös toistensa kilpailijoita, vaikkakin ne pitivät yllä poliittista tasapainoa vuosisatojen ajan. Vahvimpia korealaisista valtioista niistä olivat aluksi Goguryeo ja Baekje, joiden varjoon syrjäinen ja vieraita vaikutteita hitaasti omaksunut Silla pitkään jäi. Kuningas Jijeungin kaudella (500–514) Silla sai sittemmän nimensä. Valtiota kutsuttiin pitkään Saroksi ja nimi Silla juontuu kiinalaisista kirjoitusmerkeistä, jotka lausuttuna muistuttavat nimeä "Saro". Silla alkoi voimistua 500-luvun aikana. Sillan kuningas Beopheung (514–540) valtasi Gayan konfederaatioon kuuluneen Geumgwan Gayan vuonna 532 ja kuningas Jinheung (540–576) soti Goguryeota ja Baekjea vastaan levittäen Sillan vaikutuspiiriä näiden kustannuksella. Hän teki myös lopun Gayan konfederaatiosta valtaamalla Dae Gayan vuonna 562.


title: Silla

text: Korean poliittinen tasapaino alkoi järkkyä Kiinan pitkän hajaannuksen päättyessä Sui-dynastian (589–618) ja Tang-dynastian (618–906) kausilla. Nouseva Kiina uhkasi etenkin Goguryeota ja Baekjea niiden maantieteellisen läheisyyden takia, kun taas Sillan asema oli parempi sen syrjäisyyden takia. Silla liittoutuikin Kiinan kanssa Kiinaa vastaan sotivaa Goguryeoa ja sen liittolaista Baekjea vastaan. Vuonna 660 Silla ja kiinalaiset tekivät yhteishyökkäyksen Baekjen valtiota vastaan ja sen alueet liitettiin Sillaan. Vuonna 661 seurasi puolestaan sodissa Kiinaa vastaan vähitellen heikentynyttä Goguryeoa vastaan. Goguryeo kukistui vuonna 668 ja sen alueet jaettiin Sillan ja kiinalaisten kesken. Sillan pohjoisraja vedettiin Daedongjoelta Itä-Koreanlahden pohjukkaan. Sillan vallattua suuren osan Korean niemimaasta sen sittemmistä vaiheista on puhuttu yhdistyneenä Sillana (668–918). Historiankirjoituksessa mainitaan usein Sillan yhdistäneen Korean, vaikkakin suuri osa entisen Goguryeon alueista jäi Sillan valtion ulkopuolelle.


title: Silla

text: Sillan valtion alueella puhutusta kielestä on käytetty termiä sillan kieli. Korean niemimaalla lienee alun perin puhuttu useita eri kieliä, joista sillan kieli oli vain yksi. Joskus väitetään, että Sillan naapurivaltioissa puhuttiin sillan kielen murretta tai jotain sen sukukieltä, mutta todennäköisintä on, että kielet eivät olleet edes sukua keskenään. Baekjen dynastinen kieli oli sukua japanille ja Goguryeon kieli oli sukua ehkäpä nykyiselle mantšulle. Sillan kieli oli puolestaan nykyisen korean kielen edeltäjä ja se levisi lopulta koko niemimaan alueelle Sillan valloitusten kautta.


title: Silla

text: Buddhalaisuus saapui Korean niemimaalle 300-luvun lopulla. Se levisi ensin Goguryeoon ja Baekjeen, sekä hieman myöhemmin syrjäisempään Sillaan. Valtio alkoi lopulta tukea aktiivisesti buddhalaisuutta ja Sillaan perustettiin useita buddhalaisia temppeleitä. Sillan kuningas Jinheungin kaudella perustettiin puolestaan Hwarangdo-niminen sotilasjärjestelmä.


title: Silla

text: Sillan yläluokka jätti jälkeensä lukuisia ylellisesti koristeltuja esineitä, kuten kultaisia kruunuja ja vöitä. Arkkitehtuurissa ja kuvanveistossa käytettiin usein graniittia.


title: Säteri (täsmennyssivu)

text: Säteri voi tarkoittaa seuraavia:


title: Hawker Nimrod

text: Hawker Nimrod oli brittiläisen Hawker Aircraft Limitedin suunnittelema ja Britannian kuninkaallisen laivaston ilmavoimille 1930-luvun alussa valmistama yksipaikkainen ja kaksitasoinen hävittäjälentokone.


title: Hawker Nimrod

text: Amiraliteetti määritteli 1926 laivaston ilmavoimien käytössä olleen Fairey Flycatcherin seuraajan vaatimukset N.21/26. Hawker Hoopoe testattiin vaatimusten perusteella vielä samana vuonna, ja tulosten perusteella Hawker sai tehtävän valmistaa vastaavan koneen varustettuna uudella Kestrel-moottorilla. Siten vuonna 1930 Amiraliteetti julkaisi uudet vaatimukset 16/30, mikä pohjautui Hawker Kestrel -koneella saavutettuihin tuloksiin. Prototyyppi tunnettiin nimellä Norn ja sen tunnuksena oli H.N.1. Prototyyppi teki ensilentonsa alkuvuodesta 1930 ja toista vastaava konetta käytettiin maatesteihin sekä edelleen testattaessa kellukkeita "HMS Ark Royalilla", jolloin koneen tunnuksena oli SCD14. Amiraliteetti tilasi koneita, jolloin se nimettiin Nimrodiksi.


title: Hawker Nimrod

text:
Ensimmäinen tuotantokone S1577 lensi ensilentonsa 14. lokakuuta 1931 ohjaajanaan Sayer ja toinen S1578 teki ensilentonsa 31. lokakuuta. Nämä koneet olivat testattavana Brooklandsissa ennen niiden kuljetusta esiteltäviksi Japaniin. Koneet palasivat helmikuussa 1932 Britanniaan, jolloin esisarja oli juuri valmistunut.
Ensimmäiset Nimrod I sarjatuotantokoneet otettiin 1933 palveluskäyttöön Kuninkaallisen laivaston ilmavoimien 801., 802. ja 803. laivueissa.


title: Hawker Nimrod

text: Nimrod I oli yksipaikkainen Kuninkaallisen laivaston ilmavoimille rakennettu hävittäjä. Koneiden voimanlähteenä oli 477 hevosvoiman Rolls-Royce Kestrel II MS -polttomoottori.


title: Hawker Nimrod

text: Nimrod II oli yksipaikkainen Kuninkaallisen laivaston ilmavoimille rakennettu hävittäjä. Koneiden voimanlähteenä oli 608 hevosvoiman Rolls-Royce Kestrel V -polttomoottori. Lisäksi koneissa oli tukialukselle laskeutumista varten pysäytyskoukku. Koneiden pyrstön pinta-alaa kasvatettiin syyskuusta 1934 alkaen helpottamaan laskeutumista.


title: Hawker Nimrod

text: Yksi Nimrod II luovutettiin keisarillisen Japanin armeijan ilmavoimille nimellä AXH ja toinen Portugalin ilmavoimille.


title: Hawker Nimrod

text: Tanskan laivastolle luovutetut kaksi yksipaikkaista hävittäjää nimettiin Tanskassa Nimrødderneksi. Tanskassa rakennettiin 1934-1935 lisenssillä kymmenenen konetta nimellä L.B.V (Landbased Biplane 5). Koneista kahdeksan oli vielä käytössä 1940 Saksan hyökätessä maahan.


title: Hawker Osprey

text: Hawker Osprey oli Hawker Hartin laivastoversio, jonka oli tarkoitus palvella hävittäjä ja tiedustelukoneena. Koneita tilattiin Hawker Aircraft Limitediltä 134 kappaletta ja valmistettiin yhteensä 133 kappaletta.


title: Hawker Osprey

text: Britannian Kuninkaallisen laivaston tilaukset:


title: Hawker Osprey

text: Hawker myi 1935 kaksi Hawker Ospreyta Portugalille, jossa ne palvelivat numeroilla 71 ja 72. Koneet vastasivat Fleet Air Armin Osprey Mk.III koneita. Portugali osti myöhemmin vielä ensin neljä ja sitten vielä kaksi entistä laivaston ilmavoimien konetta.


title: Hawker Osprey

text: Hawker Ospreyn G-AEBD oli yksityishenkilön omistama taitolentokone joka suoritti esiintymiskiertueen Iberian niemimaalla 1935 tunnuksilla G-AEBD. Kiertueen tarkoituksena oli saada koneita myydyksi, mutta ainoa tehty kauppa oli esittelykone. Koneeseen tuli kuitenkin asentaa moottoriksi Hispano-Suiza 12Xbrs. Kone palasi muutettuna Espanjaan tunnuksilla EA-KAJ vain muutamaa päivää ennen sisällissodan syttymistä yhdessä Espanjan hallituksen ostamien Fairey Fury koneiden kanssa. Kone pakko-otettiin punaisen Espanjan joukkojen haltuun. Koneen uskotaan tuhoutuneen pakkolaskussa Portugaliin 1937.


title: Hawker Osprey

text: Ruotsi osti 1933 neljä Bristol Pegasus -moottoreilla varustettua Hawker Ospreyta, jotka saivat tunnuksen 2401-2404. Koneet oli tarkoitus sijoittaa 1934 vesille laskettavalle tukialusristeilijä "Gottlandille". Tilaus samoin kuin ilmavoimien Hawker Hart tilaus tehtiin, koska Ruotsissa valmistetuilla koneilla oli suuri onnettomuusriski. Koneista 2403 sai ensin uuden tunnuksen 403 ja vielä myöhemmin SE-AYR. Ruotsi hankki koneeseen myös lisenssin ja valmisti kahdeksan konetta Linköpingissä sekä Göteborgissa, jotka saivat tunnukset 1301-1308. Tilatut Ospreyt toimitettiin huhtikuussa 1935 "Gottlandille". Lisenssivalmistetuista koneista oli lentokuntoisena 1950-luvulla Trollhättanissa vielä yksi kone.


title: Väänänen

text: Väänänen tai Wäänänen on suomenkielinen sukunimi. Tunnettuja Väänänen- ja Wäänänen-nimisiä henkilöitä:


title: Blackburn Skua

text: Blackburn B-24 Skua oli kaksipaikkainen hävittäjä/syöksypommittaja. Kone oli ensimmäinen Britannian kuninkaallisen laivaston ilmavoimille valmistettu metallirunkoinen, siivekkein ja nostettavalla laskutelineellä varustettu tukialuskone ja kone oli myös kuninkaallisen laivaston ilmavoimien ensimmäinen syöksypommittaja.


title: Blackburn Skua

text: Koneen oli suunnitellut G. E. Petty ilmailuministeriön määräyksen O.27/34 pohjalta ja se todettiin testeissä paremmaksi kuin Avron, Boulton Paul Aircraftin, Hawkerin ja Vickersin lentokoneet.